text:
καθορίζεται για έναν ολόκληρο σταθμισμένο κύκλο, εφαρμόζεται στα αποτελέσματα των ανάλογων, κατά περίπτωση, δοκιμών NRTC, LSI-NRTC και NRSC·
 β)
 Όταν καθορίζεται ξεχωριστά για τις επιμέρους φάσεις του εφαρμοζόμενου, κατά περίπτωση, κύκλου διακριτών φάσεων, εφαρμόζεται στα αποτελέσματα εκείνων των φάσεων του εφαρμοζόμενου κύκλου NRSC διακριτών φάσεων στις οποίες πραγματοποιείται αναγέννηση πριν από τον υπολογισμό του σταθμισμένου αποτελέσματος εκπομπών του κύκλου. Στην περίπτωση αυτή, για τη μέτρηση του σωματιδιακού υλικού (PM), χρησιμοποιείται η μέθοδος πολλαπλών φίλτρων·
 γ)
 Μπορεί να επεκταθεί σε άλλους κινητήρες που ανήκουν στην ίδια σειρά κινητήρων·
 δ)
 Μπορεί να επεκταθεί σε άλλες σειρές κινητήρων που εμπίπτουν στην ίδια σειρά κινητήρων ως προς το σύστημα μετεπεξεργασίας καυσαερίων, όπως ορίζεται στο παράρτημα 1, με την πρότερη έγκριση της αρχής έγκρισης τύπου με βάση τεχνικά στοιχεία που πρέπει να παρέχονται από τον κατασκευαστή και τα οποία αποδεικνύουν ότι οι εκπομπές είναι παρόμοιες.
 Ισχύουν οι ακόλουθες δυνατές επιλογές:
 α)
 Ένας κατασκευαστής ενδέχεται να επιλέξει να παραλείψει συντελεστές προσαρμογής για μία ή περισσότερες σειρές (ή διατάξεις) κινητήρα διότι οι επιπτώσεις της αναγέννησης είναι μικρές ή διότι δεν είναι πρακτικά δυνατό να εντοπιστεί πότε πραγματοποιούνται αναγεννήσεις. Στις περιπτώσεις αυτές δεν χρησιμοποιείται συντελεστής προσαρμογής και ο κατασκευαστής είναι υπεύθυνος να συμμορφώνεται με τα όρια εκπομπών για όλες τις δοκιμές, ανεξαρτήτως του εάν πραγματοποιείται αναγέννηση.
 β)
 Κατόπιν αιτήματος του κατασκευαστή, η αρχή έγκρισης τύπου μπορεί να αντιμετωπίσει συμβάντα αναγέννησης με διαφορετικό τρόπο από αυτόν που προβλέπεται στο στοιχείο α). Ωστόσο, η επιλογή αυτή ισχύει μόνο για συμβάντα αναγέννησης που λαμβάνουν χώρα εξαιρετικά σπάνια και που δεν μπορούν να αντιμετωπιστούν πρακτικά με τη χρήση των συντελεστών προσαρμογής που περιγράφονται στην παράγραφο 6.6.2.3 του παρόντος παραρτήματος.
 6.7. Σύστημα ψύξης
 Σύστημα ψύξης με επαρκή ικανότητα ώστε να διατηρεί τον κινητήρα, καθώς και τις θερμοκρασίες του αέρα εισαγωγής, του ψυκτικού μέσου, του σώματος και της κεφαλής, στην κανονική θερμοκρασία λειτουργίας που καθορίζεται από τον κατασκευαστή. Δύναται να χρησιμοποιηθούν εργαστηριακός βοηθητικός εξοπλισμός ψύξης και ανεμιστήρες.
 6.8. Λιπαντικό
 Το λιπαντικό καθορίζεται από τον κατασκευαστή και είναι αντιπροσωπευτικό του λιπαντικού ελαίου που διατίθεται στην αγορά· καταγράφονται οι προδιαγραφές του λιπαντικού που χρησιμοποιείται στη δοκιμή και παρουσιάζονται μαζί με τα αποτελέσματα της δοκιμής.
 6.9. Προδιαγραφές των καυσίμων αναφοράς
 Τα καύσιμα αναφοράς προσδιορίζονται στο παράρτημα 6.
 Η θερμοκρασία του καυσίμου είναι σύμφωνη με τις συστάσεις του κατασκευαστή. Η θερμοκρασία του καυσίμου μετράται στην είσοδο της αντλίας έγχυσης καυσίμου ή όπως καθορίζεται από τον κατασκευαστή, ενώ καταγράφεται και το σημείο όπου έγινε η μέτρηση.
 6.10. Εκπομπές στροφαλοθαλάμου
 Οι εκπομπές στροφαλοθαλάμου που αποβάλλονται απευθείας στην ατμόσφαιρα περιβάλλοντος προστίθενται στις εκπομπές καυσαερίων (είτε με φυσικό είτε με μαθηματικό τρόπο) κατά τη διάρκεια όλων των δοκιμών εκπομπών.
 Οι κατασκευαστές, εκμεταλλευόμενοι την εξαίρεση αυτή, εγκαθιστούν τους κινητήρες κατά τέτοιο τρόπο, ώστε όλες οι εκπομπές στροφαλοθαλάμου να μπορούν να δρομολογούνται στο σύστημα δειγματοληψίας εκπομπών. Για τους σκοπούς της παρούσας παραγράφου, οι εκπομπές στροφαλοθαλάμου που δρομολογούνται στα ανάντη της μετεπεξεργασίας καυσαερίων κατά τη διάρκεια όλης της λειτουργίας δεν θεωρείται ότι αποβάλλονται απευθείας στην ατμόσφαιρα περιβάλλοντος.
 Οι εκπομπές ανοιχτού στροφαλοθαλάμου δρομολογούνται στο σύστημα εξαγωγής καυσαερίων για μέτρηση των εκπομπών, ως εξής:
 α)
 Τα υλικά


text:
των σωληνώσεων έχουν λεία τοιχώματα, είναι ηλεκτρικώς αγώγιμα και δεν αντιδρούν με τις εκπομπές στροφαλοθαλάμου. Το μήκος των σωλήνων είναι το μικρότερο δυνατό·
 β)
 Ο αριθμός των καμπυλών στις εργαστηριακές σωληνώσεις του στροφαλοθαλάμου είναι ο μικρότερος δυνατός και η ακτίνα τυχόν αναπόφευκτων καμπυλών η μέγιστη δυνατή·
 γ)
 Οι εργαστηριακές σωληνώσεις εξαγωγής του στροφαλοθαλάμου πληρούν τις προδιαγραφές του κατασκευαστή του κινητήρα για την αντίθλιψη στροφαλοθαλάμου·
 δ)
 Οι σωληνώσεις εξαγωγής του στροφαλοθαλάμου συνδέονται στον κύριο αγωγό καυσαερίων κατάντη οποιουδήποτε συστήματος μετεπεξεργασίας καυσαερίων, κατάντη κάθε περιορισμού εξαγωγής καυσαερίων και επαρκώς ανάντη κάθε καθετήρα δειγματοληψίας ώστε να εξασφαλίζεται πλήρης ανάμειξη των καυσαερίων μέσα στο σύστημα εξαγωγής καυσαερίων του κινητήρα πριν από τη δειγματοληψία. Ο σωλήνας εξαγωγής του στροφαλοθαλάμου επεκτείνεται στο ελεύθερο ρεύμα καυσαερίων, ώστε να αποφευχθούν επιδράσεις οριακού στρώματος και να διευκολυνθεί η ανάμειξη. Η έξοδος του σωλήνα εξαγωγής του στροφαλοθαλάμου μπορεί να προσανατολιστεί προς οποιαδήποτε κατεύθυνση συναφή με τη ροή του πρωτογενούς καυσαερίου.
 7. ΔΙΑΔΙΚΑΣΙΕΣ ΔΟΚΙΜΗΣ
 7.1. Εισαγωγή
 Η παρούσα παράγραφος περιγράφει τον προσδιορισμό των ειδικών εκπομπών πέδησης αέριων και σωματιδιακών ρύπων για κινητήρες που υποβάλλονται σε δοκιμή. Ο κινητήρας δοκιμής έχει τη διάταξη μητρικού κινητήρα της σειράς κινητήρων, όπως καθορίζεται στο παράρτημα 10.
 Η εργαστηριακή δοκιμή εκπομπών αποτελείται από μέτρηση εκπομπών και άλλων παραμέτρων για τους κύκλους δοκιμής που προσδιορίζονται στο παρόν παράρτημα. Στο παρόν παράρτημα 4 εξετάζονται τα ακόλουθα ζητήματα:
 α)
 Οι εργαστηριακές διατάξεις μέτρησης των ειδικών εκπομπών πέδησης (παράγραφος 7.2)·
 β)
 Οι διαδικασίες επαλήθευσης πριν και μετά τη δοκιμή (παράγραφος 7.3)·
 γ)
 Οι κύκλοι δοκιμών (παράγραφος 7.4)·
 δ)
 Η γενική ακολουθία δοκιμών (παράγραφος 7.5)·
 ε)
 Ο σχεδιασμός του διαγράμματος ισχύος του κινητήρα (παράγραφος 7.6)·
 στ)
 Η παραγωγή του κύκλου δοκιμής (παράγραφος 7.7)·
 ζ)
 Η ειδική διαδικασία εκτέλεσης του κύκλου δοκιμής (παράγραφος 7.8).
 7.2. Αρχές μέτρησης των εκπομπών
 Για τη μέτρηση των ειδικών εκπομπών πέδησης, η λειτουργία του κινητήρα εκτελείται με τους κύκλους δοκιμής που ορίζονται στην παράγραφο 7.4, κατά περίπτωση. Η μέτρηση των ειδικών εκπομπών πέδησης απαιτεί τον προσδιορισμό της μάζας των ρύπων στις εκπομπές καυσαερίων (δηλαδή HC, CO, NOX και PM), του αριθμού σωματιδίων στα καυσαέρια (δηλαδή PN), της μάζας του CO2στις εκπομπές καυσαερίων και του αντίστοιχου έργου κύκλου του κινητήρα.
 7.2.1. Μάζα συστατικού στοιχείου
 Η συνολική μάζα κάθε συστατικού στοιχείου προσδιορίζεται καθ’ όλη τη διάρκεια του εφαρμοζόμενου κύκλου δοκιμής με τις ακόλουθες μεθόδους:
 7.2.1.1. Συνεχής δειγματοληψία
 Στη συνεχή δειγματοληψία, η συγκέντρωση των συστατικών στοιχείων μετράται συνεχώς από το πρωτογενές ή το αραιωμένο καυσαέριο. Η συγκέντρωση αυτή πολλαπλασιάζεται με τον ρυθμό συνεχούς ροής (πρωτογενούς ή αραιωμένου) καυσαερίου στη θέση δειγματοληψίας της εκπομπής ώστε να προσδιοριστεί ο ρυθμός ροής μάζας του συστατικού στοιχείου. Οι εκπομπές του συστατικού στοιχείου αθροίζονται συνεχώς σε όλο τον κύκλο δοκιμών. Το άθροισμα είναι η συνολική μάζα του εκπεμπόμενου συστατικού στοιχείου.
 7.2.1.2. Δειγματοληψία παρτίδας
 Στη δειγματοληψία παρτίδας, ένα δείγμα πρωτογενούς ή αραιωμένου καυσαερίου εξάγεται συνεχώς και αποθηκεύεται για μεταγενέστερη μέτρηση. Το εξαχθέν δείγμα είναι αναλογικό του ρυθμού ροής πρωτογενούς ή αραιωμένου καυσαερίου. Παραδείγματα δειγματοληψίας παρτίδας είναι η συλλογή αραιωμένων αέριων συστατικών σε σάκο και η συλλογή σωματιδιακού υλικού (PM) σε φίλτρο. Η μέθοδος υπολογισμού των εκπομπών

type: contracts

jurisdiction: EU


text:
είναι κατ’ αρχήν η εξής: οι συγκεντρώσεις από τις δειγματοληψίες παρτίδας πολλαπλασιάζονται με τη συνολική μάζα καυσαερίων ή την ροή μάζας (πρωτογενούς ή αραιωμένου καυσαερίου) από την οποία εξάχθηκαν κατά τη διάρκεια του κύκλου δοκιμών. Το προϊόν αυτό είναι η συνολική μάζα ή η ροή μάζας του εκπεμπόμενου συστατικού στοιχείου. Για τον υπολογισμό της συγκέντρωσης σωματιδιακού υλικού, το σωματιδιακό υλικό που επικάθεται σε φίλτρο από αναλογικώς εξαχθέν καυσαέριο διαιρείται με την ποσότητα του φιλτραρισμένου καυσαερίου.
 7.2.1.3. Συνδυασμένη δειγματοληψία
 Επιτρέπεται οποιοσδήποτε συνδυασμός συνεχούς δειγματοληψίας και δειγματοληψίας παρτίδας (π.χ. εκπομπές σωματιδιακού υλικού με δειγματοληψία παρτίδας και αέριες εκπομπές με συνεχή δειγματοληψία).
 Στο ακόλουθο σχήμα A.4-2 παρουσιάζονται δύο πτυχές των διαδικασιών δοκιμής για τη μέτρηση των εκπομπών: οι εξοπλισμοί με τις γραμμές δειγματοληψίας πρωτογενούς και αραιωμένου καυσαερίου και οι πράξεις που απαιτούνται για τον υπολογισμό των εκπομπών ρύπων σε κύκλους δοκιμών υπό σταθερές συνθήκες και υπό μεταβατικές συνθήκες.
 Σχήμα A.4-2
 Διαδικασίες δοκιμής για τη μέτρηση των εκπομπών
 Exhaust
 Raw gaseous sampling
 Partial flow PM or PN sampling
 Full flow dilution gaseous, PM or PN sampling
 Transient cycle and steady-state RMC
 Steady-state discrete-mode cycle
 Transient cycle and steady-state RMC
 Steady-state discrete-mode cycle
 Transient cycle, steady-state RMC and steady-state discrete-mode cycle
 For whole test:
 For each mode:
 Continuous gas analysis
 Average gas analysis concentration
 Varying dilution ratio
 Constant dilution ratio
 Varying dilution ratio
 Continuous gas analysis
 Batch sampling
 + continuous flow measurement
 Average flow
 PN per test
 PN per mode
 PM filter per mode
 Bag
 Secondary dilution system (Option)
 Calculation of instantaneous rate of emission
 Calculation of average rate of emission
 Single PM filter per test
 Calculation of emission for each mode
 Calculation of average gaseous or PN concentration
 Gaseous emissions
 PM filter
 Integration of instantaneous emissions
 Multiplying modal emissions with weighting factors
 Calculation of emission for whole test
 Multiplying modal emissions with weighting factors
 Multiplication of average concentration (from continuous or batch sampling) with average flow)
 PM on filter divided by amount of filtered exhaust
 Σημείωση σχετικά με το σχήμα A.4-2.: Ο όρος «δειγματοληψία σωματιδιακού υλικού μερικής ροής»περιλαμβάνει την αραίωση μερικής ροής για την εξαγωγή μόνο πρωτογενών καυσαερίων με σταθερό ή μεταβλητό λόγο αραίωσης.
 7.2.2. Προσδιορισμός έργου
 Το έργο προσδιορίζεται κατά τον κύκλο δοκιμών πολλαπλασιάζοντας συγχρόνως τις στροφές και τη ροπή πέδησης, ώστε να υπολογιστούν στιγμιαίες τιμές της ισχύος πέδησης του κινητήρα. Η ισχύς πέδησης του κινητήρα ολοκληρώνεται για όλη τη διάρκεια του κύκλου δοκιμών για τον προσδιορισμό του συνολικού έργου (βλ. επίσης παράγραφο 6.3.5).
 7.3. Επαλήθευση και βαθμονόμηση
 7.3.1. Διαδικασίες πριν από τη δοκιμή
 7.3.1.1. Γενικές απαιτήσεις για την προετοιμασία του συστήματος δειγματοληψίας και του κινητήρα
 Για την επίτευξη σταθερών συνθηκών, το σύστημα δειγματοληψίας και ο κινητήρας προετοιμάζονται πριν από την έναρξη μιας ακολουθίας δοκιμής, όπως καθορίζεται στην παρούσα παράγραφο.
 Σκοπός της προετοιμασίας του κινητήρα είναι η διαχείριση της αντιπροσωπευτικότητας των εκπομπών και των συστημάτων ελέγχου εκπομπών κατά τη διάρκεια του κύκλου λειτουργίας, καθώς και o περιορισμός οποιασδήποτε προδιάθεσης, προκειμένου να ικανοποιείται η απαίτηση για σταθερές συνθήκες για τη δοκιμή εκπομπών που θα επακολουθήσει.
 Οι κινητήρες που διαθέτουν σύστημα μετεπεξεργασίας μπορούν να λειτουργήσουν


text:
πριν από την ειδική για κάθε κύκλο προετοιμασία που καθορίζεται στις παραγράφους 7.3.1.1.1 έως 7.3.1.1.4 του παρόντος παραρτήματος, έτσι ώστε να αναγεννηθεί το σύστημα μετεπεξεργασίας και, όπου απαιτείται, να αποκατασταθεί το φορτίο αιθάλης στο σύστημα μετεπεξεργασίας σωματιδίων.
 Μπορούν να πραγματοποιούνται μετρήσεις εκπομπών κατά τη διάρκεια των κύκλων προετοιμασίας, υπό την προϋπόθεση ότι εκτελείται ένας προκαθορισμένος αριθμός κύκλων προετοιμασίας και το σύστημα μέτρησης έχει τεθεί σε λειτουργία σύμφωνα με τις απαιτήσεις της παραγράφου 7.3.1.4 του παρόντος παραρτήματος. Ο βαθμός προετοιμασίας προσδιορίζεται από τον κατασκευαστή του κινητήρα πριν από την έναρξη της προετοιμασίας. Η προετοιμασία εκτελείται ως εξής, λαμβάνοντας υπόψη ότι οι συγκεκριμένοι κύκλοι που χρησιμοποιούνται για την προετοιμασία είναι οι ίδιοι που εφαρμόζονται και για τις δοκιμές εκπομπών.
 7.3.1.1.1. Προετοιμασία για τον κύκλο ψυχρής εκκίνησης υπό μεταβατικές συνθήκες (NRTC)
 Ο κινητήρας προετοιμάζεται εκτελώντας έναν τουλάχιστον κύκλο θερμής εκκίνησης υπό μεταβατικές συνθήκες. Αμέσως μετά την ολοκλήρωση κάθε κύκλου προετοιμασίας, ο κινητήρας τίθεται εκτός λειτουργίας και, στη συνέχεια, ολοκληρώνεται η περίοδος θερμού εμποτισμού με τον κινητήρα σβηστό. Αμέσως μετά την ολοκλήρωση του τελευταίου κύκλου προετοιμασίας, ο κινητήρας τίθεται εκτός λειτουργίας και ξεκινά η διαδικασία ψύξης του κινητήρα που περιγράφεται στην παράγραφο 7.3.1.2 του παρόντος παραρτήματος.
 7.3.1.1.2. Προετοιμασία για τον κύκλο θερμής εκκίνησης υπό μεταβατικές συνθήκες (κύκλος θερμής εκκίνησης NRTC ή LSI-NRTC)
 Στην παρούσα παράγραφο περιγράφεται η προετοιμασία η οποία πραγματοποιείται όταν πρόκειται να γίνει δειγματοληψία εκπομπών από τον κύκλο NRTC θερμής εκκίνησης χωρίς εκτέλεση του κύκλου ψυχρής εκκίνησης NRTC, ή για τον κύκλο LSI-NRTC. Ο κινητήρας προετοιμάζεται εκτελώντας έναν τουλάχιστον κύκλο θερμής εκκίνησης NRTC ή LSI-NRTC, ανάλογα με την περίπτωση. Αμέσως μετά την ολοκλήρωση κάθε κύκλου προετοιμασίας, ο κινητήρας τίθεται εκτός λειτουργίας και, στη συνέχεια, ξεκινά ο επόμενος κύκλος το συντομότερο δυνατόν. Συνιστάται ο επόμενος κύκλος προετοιμασίας να ξεκινά εντός 60 δευτερολέπτων μετά την ολοκλήρωση του τελευταίου κύκλου προετοιμασίας. Κατά περίπτωση, μετά από τον τελευταίο κύκλο προετοιμασίας, εφαρμόζεται η ανάλογη περίοδος θερμού εμποτισμού (για κύκλο NRTC θερμής εκκίνησης) ή ψύξης (για κύκλο LSI-NRTC), προτού ο κινητήρας τεθεί σε λειτουργία για τη δοκιμή εκπομπών. Στις περιπτώσεις όπου δεν εφαρμόζεται περίοδος θερμού εμποτισμού ή ψύξης, συνιστάται η δοκιμή εκπομπών να ξεκινά εντός 60 δευτερολέπτων μετά την ολοκλήρωση του τελευταίου κύκλου προετοιμασίας.
 7.3.1.1.3. Προετοιμασία για τον κύκλο NRSC διακριτών φάσεων
 Για όλες τις άλλες κατηγορίες κινητήρων πλην των NRS και NRSh, ο κινητήρας προθερμαίνεται και παραμένει σε λειτουργία μέχρι να σταθεροποιηθούν οι θερμοκρασίες του κινητήρα (νερό ψύξης και λιπαντικό) στο 50 % των στροφών και στο 50 % της ροπής για οποιονδήποτε κύκλο δοκιμών NRSC διακριτών φάσεων πλην του τύπου D2 ή G ή στις ονομαστικές στροφές κινητήρα και στο 50 % της ροπής για οποιονδήποτε κύκλο δοκιμών NRSC διακριτών φάσεων του τύπου D2 ή G. Το 50 % των στροφών υπολογίζεται σύμφωνα με την παράγραφο 5.2.5.1 στην περίπτωση κινητήρα όπου χρησιμοποιούνται οι μέγιστες στροφές δοκιμής (MTS) για τη δημιουργία των στροφών δοκιμής, ενώ υπολογίζεται σύμφωνα με την παράγραφο 7.7.1.3 σε όλες τις άλλες περιπτώσεις. Ως «50 % της ροπής»ορίζεται το 50 % της μέγιστης διαθέσιμης ροπής στις συγκεκριμένες στροφές. Η δοκιμή εκπομπών ξεκινά χωρίς διακοπή


text:
της λειτουργίας του κινητήρα.
 Για τις κατηγορίες κινητήρων NRS και NRSh, ο κινητήρας προθερμαίνεται σύμφωνα με τις συστάσεις του κατασκευαστή και με βάση την ορθή τεχνική κρίση. Για να ξεκινήσει η δειγματοληψία εκπομπών, ο κινητήρας λειτουργεί στη φάση 1 του εφαρμοζόμενου, κατά περίπτωση, κύκλου δοκιμών, μέχρι να σταθεροποιηθούν οι θερμοκρασίες του κινητήρα. Η δοκιμή εκπομπών ξεκινά χωρίς διακοπή της λειτουργίας του κινητήρα.
 7.3.1.1.4. Προετοιμασία για τον κύκλο RMC NRSC
 Ο κατασκευαστής του κινητήρα επιλέγει μία από τις παρακάτω ακολουθίες προετοιμασίας α) ή β). Ο κινητήρας προετοιμάζεται ανάλογα με την επιλεγμένη ακολουθία.
 α)
 Ο κινητήρας προετοιμάζεται εκτελώντας τουλάχιστον το δεύτερο μισό του κύκλου κατά βαθμίδες, με βάση τον αριθμό των φάσεων δοκιμών. Η λειτουργία του κινητήρα δεν διακόπτεται μεταξύ των κύκλων. Αμέσως μετά την ολοκλήρωση κάθε κύκλου προετοιμασίας, ξεκινά ο επόμενος κύκλος (συμπεριλαμβανομένης της δοκιμής εκπομπών) το συντομότερο δυνατόν. Όπου είναι εφικτό, συνιστάται ο επόμενος κύκλος προετοιμασίας να ξεκινά εντός 60 δευτερολέπτων μετά την ολοκλήρωση του τελευταίου κύκλου προετοιμασίας.
 β)
 Ο κινητήρας προθερμαίνεται και παραμένει σε λειτουργία μέχρι να σταθεροποιηθούν οι θερμοκρασίες του κινητήρα (νερό ψύξης και λιπαντικό) στο 50 % των στροφών και στο 50 % της ροπής για οποιονδήποτε κύκλο δοκιμών RMC πλην του τύπου D2 ή G, ή στις ονομαστικές στροφές κινητήρα και στο 50 % της ροπής για οποιονδήποτε κύκλο δοκιμών RMC του τύπου D2 ή G. Το 50 % των στροφών υπολογίζεται σύμφωνα με την παράγραφο 5.2.5.1 του παρόντος παραρτήματος στην περίπτωση κινητήρα όπου χρησιμοποιούνται οι μέγιστες στροφές δοκιμής (MTS) για τη δημιουργία των στροφών δοκιμής, ενώ υπολογίζεται σύμφωνα με την παράγραφο 7.7.1.3 του παρόντος παραρτήματος σε όλες τις άλλες περιπτώσεις. Ως «50 % της ροπής»ορίζεται το 50 % της μέγιστης διαθέσιμης ροπής στις συγκεκριμένες στροφές.
 7.3.1.2. Ψύξη κινητήρα (NRTC)
 Μπορεί να εφαρμοστεί διαδικασία φυσικής ή επιταχυνόμενης ψύξης. Για την επιταχυνόμενη ψύξη, χρησιμοποιείται ορθή τεχνική κρίση για να δημιουργηθούν συστήματα κυκλοφορίας του αέρα ψύξης σε όλο τον κινητήρα, για την κυκλοφορία ψυχρού λαδιού μέσω του συστήματος λίπανσης του κινητήρα, για την απαγωγή της θερμότητας από το ψυκτικό μέσω του συστήματος ψύξης του κινητήρα και για την απαγωγή της θερμότητας από ένα σύστημα μετεπεξεργασίας καυσαερίων. Σε περίπτωση επιταχυνόμενης ψύξης συστήματος μετεπεξεργασίας καυσαερίων, ο αέρας ψύξης χρησιμοποιείται μόνον αφού το σύστημα μετεπεξεργασίας έχει ψυχθεί σε θερμοκρασία χαμηλότερη από τη θερμοκρασία καταλυτικής ενεργοποίησης. Δεν επιτρέπεται καμία διαδικασία ψύξης που οδηγεί σε μη αντιπροσωπευτικές εκπομπές.
 7.3.1.3. Επαλήθευση της επιμόλυνσης με υδρογονάνθρακες
 Εάν υπάρχει οποιαδήποτε ένδειξη ουσιαστικής επιμόλυνσης του συστήματος μέτρησης καυσαερίων με υδρογονάνθρακες, η επιμόλυνση με υδρογονάνθρακες μπορεί να ελεγχθεί με αέριο μηδενισμού και να διορθωθεί τυχόν απρόβλεπτη απόκλιση. Εάν πρέπει να ελεγχθεί η ποσότητα της επιμόλυνσης του συστήματος μέτρησης και του συστήματος υδρογονανθράκων υποβάθρου, ο έλεγχος διενεργείται εντός 8 ωρών πριν από την έναρξη κάθε κύκλου δοκιμών. Οι τιμές καταγράφονται, ώστε να διορθωθούν αργότερα. Πριν από τον έλεγχο αυτόν, πρέπει να διενεργηθεί έλεγχος διαρροής και να βαθμονομηθεί ο αναλυτής FID.
 7.3.1.4. Προετοιμασία του εξοπλισμού μέτρησης για δειγματοληψία
 Τα ακόλουθα πραγματοποιούνται προτού ξεκινήσει η δειγματοληψία εκπομπών:
 α)
 Έλεγχοι διαρροών διενεργούνται εντός 8 ωρών πριν από τη δειγματοληψία εκπομπών σύμφωνα με


text:
την παράγραφο 8.1.8.7 ακολούθως.
 β)
 Για τη δειγματοληψία παρτίδων, συνδέονται καθαρά μέσα αποθήκευσης, όπως σάκοι που έχουν εκκενωθεί ή φίλτρα ζυγισμένα βάσει απόβαρου.
 γ)
 Όλα τα όργανα μέτρησης τίθεται σε λειτουργία σύμφωνα με τις οδηγίες του κατασκευαστή του οργάνου και με βάση την ορθή τεχνική κρίση.
 δ)
 Συστήματα αραίωσης, αντλίες δειγματοληψίας, ανεμιστήρες ψύξης και το σύστημα συλλογής δεδομένων τίθενται σε λειτουργία.
 ε)
 Οι ρυθμοί ροής δείγματος προσαρμόζονται στα επιθυμητά επίπεδα, με τη χρήση παρακαμπτήριας ροής, εφόσον αυτό είναι επιθυμητό.
 στ)
 Οι εναλλάκτες θερμότητας στο σύστημα δειγματοληψίας προθερμαίνονται ή προψύχονται εντός του εύρους των θερμοκρασιών λειτουργίας για δοκιμή.
 ζ)
 Κατασκευαστικά στοιχεία που έχουν θερμανθεί ή ψυχθεί, όπως γραμμές δείγματος, φίλτρα, ψύκτες και αντλίες, αφήνονται να σταθεροποιηθούν στις θερμοκρασίες λειτουργίας τους.
 η)
 Η ροή του συστήματος αραίωσης καυσαερίου τίθεται σε λειτουργία τουλάχιστον 10 λεπτά πριν από μια ακολουθία δοκιμής.
 θ)
 Η βαθμονόμηση των αναλυτών αερίου και ο μηδενισμός των διατάξεων συνεχούς ανάλυσης διενεργούνται σύμφωνα με τη διαδικασία της παραγράφου 7.3.1.5 ακολούθως.
 ι)
 Τυχόν ηλεκτρονικές διατάξεις ολοκλήρωσης ρυθμίζονται στο μηδέν ή επαναρυθμίζονται στο μηδέν, πριν από την έναρξη οποιασδήποτε περιοδικότητας δοκιμών.
 7.3.1.5. Βαθμονόμηση αναλυτών αερίων
 Επιλέγονται κατάλληλες περιοχές του αναλυτή αερίου. Επιτρέπονται αναλυτές με αυτόματη ή χειροκίνητη εναλλαγή κλίμακας. Κατά τη διάρκεια δοκιμής κατά βαθμίδες ή δοκιμής NRTC και κατά τη διάρκεια μιας περιόδου δειγματοληψίας αέριας εκπομπής στο τέλος κάθε φάσης, στην περίπτωση δοκιμής διακριτής φάσης, δεν αλλάζει η κλίμακα των αναλυτών εκπομπής. Επίσης, οι απολαβές του/των αναλογικού/-ών τελεστικού/-ών ενισχυτή/-ών του αναλυτή δεν αλλάζουν κατά τη διάρκεια ενός κύκλου δοκιμών.
 Πραγματοποιείται μηδενισμός και προσδιορισμός του μεγίστου της κλίμακας σε όλες τις διατάξεις συνεχούς ανάλυσης με τη χρήση διεθνώς αναγνωρίσιμων αερίων που πληρούν τις προδιαγραφές της παραγράφου 9.5.1. του παρόντος παραρτήματος. Προσδιορίζεται το μέγιστο της κλίμακας των αναλυτών FID με βάση τον αριθμό ατόμων άνθρακα (C
 1).
 7.3.1.6. Προετοιμασία φίλτρου σωματιδιακού υλικού (PM) και ζύγιση απόβαρου
 Ακολουθούνται οι διαδικασίες προετοιμασίας του φίλτρου σωματιδιακού υλικού και ζύγισης απόβαρου σύμφωνα με την παράγραφο 8.2.3 του παρόντος παραρτήματος.
 7.3.2. Διαδικασίες μετά τη δοκιμή
 Τα ακόλουθα πραγματοποιούνται αφού ολοκληρωθεί η δειγματοληψία εκπομπών:
 7.3.2.1. Επαλήθευση της αναλογικής δειγματοληψίας
 Για οποιοδήποτε αναλογικό δείγμα παρτίδας, όπως δείγμα σάκου ή δείγμα σωματιδιακού υλικού, επαληθεύεται ότι η αναλογική δειγματοληψία πραγματοποιήθηκε σύμφωνα με την παράγραφο 8.2.1. Για τη μέθοδο μονού φίλτρου και τον κύκλο δοκιμής διακριτής φάσης υπό σταθερές συνθήκες, υπολογίζεται ο πραγματικός συντελεστής στάθμισης σωματιδιακού υλικού. Οποιοδήποτε δείγμα δεν πληροί τις απαιτήσεις της παραγράφου 8.2.1 του παρόντος παραρτήματος ακυρώνεται.
 7.3.2.2. Προετοιμασία και ζύγιση του σωματιδιακού υλικού μετά τη δοκιμή
 Τα χρησιμοποιημένα φίλτρα δειγματοληψίας σωματιδιακού υλικού τοποθετούνται σε σκεπασμένα ή σφραγισμένα δοχεία, ή οι υποδοχείς φίλτρων είναι κλειστοί, ώστε να προστατεύονται τα φίλτρα δειγματοληψίας από τυχόν επιμόλυνση από ατμοσφαιρικούς παράγοντες. Προστατευμένα κατά τον τρόπο αυτόν, τα φίλτρα με φορτίο επιστρέφουν στον θάλαμο ή την αίθουσα προετοιμασίας των φίλτρων σωματιδιακού υλικού. Στη συνέχεια, τα φίλτρα δειγματοληψίας σωματιδιακού υλικού προετοιμάζονται και ζυγίζονται σύμφωνα με την παράγραφο 8.2.4 του παρόντος παραρτήματος (διαδικασίες διαχείρισης του φίλτρου σωματιδιακού υλικού μετά την προετοιμασία και συνολικής ζύγισης).
 7.3.2.3. Ανάλυση δειγματοληψίας παρτίδας αερίων
 Εκτελούνται οι ακόλουθες διαδικασίες, το συντομότερο δυνατό:
 α)
 Πραγματοποιείται


text:
μηδενισμός και προσδιορισμός του μεγίστου της κλίμακας σε όλους τους αναλυτές αερίου παρτίδας εντός 30 λεπτών από την ολοκλήρωση του κύκλου δοκιμής ή κατά τη διάρκεια της περιόδου εμποτισμού, εάν είναι πρακτικά δυνατό, για να ελεγχθεί εάν οι αναλυτές αερίου εξακολουθούν να είναι σταθεροί·
 β)
 Οποιαδήποτε συμβατικά δείγματα παρτίδας αερίου αναλύονται εντός 30 λεπτών από την ολοκλήρωση του κύκλου δοκιμής θερμής εκκίνησης ή κατά τη διάρκεια της περιόδου εμποτισμού·
 γ)
 Τα δείγματα υποβάθρου αναλύονται εντός 60 λεπτών από την ολοκλήρωση του κύκλου δοκιμής θερμής εκκίνησης.
 7.3.2.4. Επαλήθευση μετατόπισης
 Αφού ποσοτικοποιηθούν τα καυσαέρια, επαληθεύεται η μετατόπιση ως εξής:
 α)
 Για αναλυτές αερίων που πραγματοποιούν δειγματοληψία παρτίδας και συνεχή δειγματοληψία, καταγράφεται η μέση τιμή του αναλυτή μετά τη σταθεροποίηση ενός αερίου μηδενισμού στον αναλυτή. Η σταθεροποίηση ενδέχεται να περιλαμβάνει χρονικό διάστημα για την εκκαθάριση του αναλυτή από τυχόν αέριο δειγματοληψίας, καθώς και πρόσθετο χρονικό διάστημα για τη λήψη της απόκρισης του αναλυτή·
 β)
 Η μέση τιμή του αναλυτή καταγράφεται μετά τη σταθεροποίηση του αερίου προσδιορισμού του μεγίστου της κλίμακας στον αναλυτή. Η σταθεροποίηση ενδέχεται να περιλαμβάνει χρονικό διάστημα για την εκκαθάριση του αναλυτή από τυχόν αέριο δειγματοληψίας, καθώς και πρόσθετο χρονικό διάστημα για τη λήψη της απόκρισης του αναλυτή·
 γ)
 Τα δεδομένα αυτά χρησιμοποιούνται για την επικύρωση και τη διόρθωση της μετατόπισης, όπως περιγράφεται στην παράγραφο 8.2.2 του παρόντος παραρτήματος.
 7.4. Κύκλοι δοκιμών
 Η δοκιμή έγκρισης τύπου διεξάγεται χρησιμοποιώντας τον ανάλογο κύκλο δοκιμής μη οδικών οχημάτων υπό σταθερές συνθήκες (NRSC) και, όπου απαιτείται, κύκλο δοκιμής μη οδικών οχημάτων υπό μεταβατικές συνθήκες (NRTC ή LSI-NRTC), όπως καθορίζεται στο προσάρτημα A.6 του παρόντος παραρτήματος. Η μέθοδος προσδιορισμού των ρυθμίσεων ροπής και στροφών για τους εν λόγω κύκλους παρατίθεται στην παράγραφο 7.7 του παρόντος παραρτήματος.
 7.4.1. Κύκλοι δοκιμών υπό σταθερές συνθήκες
 Οι κύκλοι δοκιμών υπό σταθερές συνθήκες προσδιορίζονται στο προσάρτημα Α.6 του παρόντος παραρτήματος υπό μορφή καταλόγου διακριτών φάσεων (σημείων λειτουργίας), στις οποίες κάθε σημείο λειτουργίας έχει μία τιμή στροφών και μία τιμή ροπής. Ένας κύκλος δοκιμής υπό σταθερές συνθήκες μετράται με τον κινητήρα προθερμασμένο και σε λειτουργία, σύμφωνα με τις προδιαγραφές του κατασκευαστή. Κατ’ επιλογή του κατασκευαστή, ένας κύκλος δοκιμής υπό σταθερές συνθήκες μπορεί να εκτελεστεί ως κύκλος διακριτής φάσης ή ως κύκλος κατά βαθμίδες, όπως επεξηγείται στις παραγράφους 7.4.1.1 και 7.4.1.2 του παρόντος παραρτήματος. Δεν απαιτείται η διεξαγωγή δοκιμής εκπομπών σύμφωνα με τις απαιτήσεις αμφότερων των παραγράφων 7.4.1.1 και 7.4.1.2 του παρόντος παραρτήματος ταυτόχρονα.
 7.4.1.1. Κύκλοι δοκιμής διακριτής φάσης υπό σταθερές συνθήκες
 Οι κύκλοι δοκιμής διακριτής φάσης υπό σταθερές συνθήκες είναι κύκλοι λειτουργίας με θερμή εκκίνηση, στους οποίους οι εκπομπές αρχίζουν να μετριούνται μετά τη θέση σε κίνηση, προθέρμανση και λειτουργία του κινητήρα, όπως προσδιορίζεται στην παράγραφο 7.8.1.2 του παρόντος παραρτήματος. Κάθε κύκλος αποτελείται από έναν αριθμό φάσεων στροφών και φορτίου (με τον αντίστοιχο συντελεστή στάθμισης για κάθε φάση) οι οποίες καλύπτουν το τυπικό εύρος λειτουργίας της συγκεκριμένης κατηγορίας κινητήρων.
 7.4.1.2. Κύκλοι δοκιμής κατά βαθμίδες υπό σταθερές συνθήκες
 Οι κύκλοι κατά βαθμίδες (RMC) είναι κύκλοι λειτουργίας με θερμή εκκίνηση, στους οποίους οι εκπομπές αρχίζουν να μετριούνται μετά τη θέση σε κίνηση, προθέρμανση και


text:
λειτουργία του κινητήρα, όπως προσδιορίζεται στην παράγραφο 7.8.2.1 του παρόντος παραρτήματος. Ο κινητήρας ελέγχεται συνεχώς από τη μονάδα ελέγχου της κλίνης δοκιμών κατά τη διάρκεια του κύκλου δοκιμής RMC. Οι αέριες και σωματιδιακές εκπομπές μετριούνται και σχετικά δείγματα λαμβάνονται συνεχώς κατά τη διάρκεια του κύκλου δοκιμής RMC με την ίδια μέθοδο που ακολουθείται σε έναν κύκλο μεταβατικών συνθηκών.
 Σκοπός ενός κύκλου RMC είναι να παρέχει μια μέθοδο για την εκτέλεση μιας δοκιμής υπό σταθερές συνθήκες με ψευδομεταβατικό τρόπο. Κάθε κύκλος RMC συνίσταται σε μια σειρά φάσεων υπό σταθερές συνθήκες με γραμμική μετάβαση μεταξύ τους. Ο σχετικός συνολικός χρόνος σε κάθε φάση και η ανάλογη μετάβαση που προηγείται βρίσκονται σε αντιστοιχία με τη στάθμιση των κύκλων διακριτών φάσεων υπό σταθερές συνθήκες. Η μεταβολή στις στροφές και το φορτίο του κινητήρα από τη μία φάση στην επόμενη πρέπει να ελέγχεται γραμμικά σε χρονικό διάστημα 20 ± 1 δευτερολέπτων. Το χρονικό διάστημα αλλαγής φάσης αποτελεί μέρος της νέας φάσης (συμπεριλαμβανομένης της πρώτης φάσης). Σε ορισμένες περιπτώσεις, οι φάσεις δεν εκτελούνται με την ίδια σειρά όπως οι κύκλοι διακριτών φάσεων υπό σταθερές συνθήκες ή χωρίζονται για την αποτροπή ακραίων μεταβολών της θερμοκρασίας.
 7.4.2. Κύκλος δοκιμών υπό μεταβατικές συνθήκες (NRTC και LSI-NRTC)
 Ο κύκλος δοκιμών μη οδικών οχημάτων υπό μεταβατικές συνθήκες (NRTC) και ο κύκλος δοκιμών NRTC μεγάλης ανάφλεξης με σπινθηριστή (LSI-NRTC) καθορίζονται στο προσάρτημα Α.6 του παραρτήματος 4 ως μια ανά δευτερόλεπτο ακολουθία κανονικοποιημένων τιμών στροφών και ροπής. Για τη διενέργεια της δοκιμής σε θάλαμο δοκιμής κινητήρα, οι κανονικοποιημένες τιμές μετατρέπονται στις ισοδύναμες τιμές αναφοράς για το συγκεκριμένο κινητήρα που υποβάλλεται στη δοκιμή, βάσει συγκεκριμένων τιμών στροφών και ροπής που προσδιορίζονται στην καμπύλη του διαγράμματος ισχύος του κινητήρα. Η μετατροπή αυτή αναφέρεται ως αποκανονικοποίηση και ο κύκλος δοκιμών που προκύπτει είναι ο κύκλος δοκιμών NRTC ή LSI-NRTC αναφοράς του υποβαλλόμενου σε δοκιμή κινητήρα (βλέπε παράγραφο 7.7.2 του παρόντος παραρτήματος).
 7.4.2.1. Ακολουθία δοκιμής για τον κύκλο NRTC
 Στο παράρτημα 5 παρουσιάζεται γραφική απεικόνιση του κανονικοποιημένου χρονοδιαγράμματος δυναμόμετρου για τη δοκιμή NRTC.
 Ο κύκλος δοκιμής υπό μεταβατικές συνθήκες εκτελείται δύο φορές μετά την ολοκλήρωση της προετοιμασίας (βλέπε παράγραφο 7.3.1.1.1 του παρόντος παραρτήματος), σύμφωνα με την ακόλουθη διαδικασία:
 α)
 Ο κύκλος ψυχρής εκκίνησης ξεκινά μετά την ψύξη του κινητήρα και των συστημάτων μετεπεξεργασίας σε θερμοκρασία δωματίου, αφήνοντας τον κινητήρα να ψυχθεί φυσικά, ή ως ψυχρή εκκίνηση μετά από επιταχυνόμενη ψύξη και αφού οι θερμοκρασίες του κινητήρα, του ψυκτικού μέσου και του λαδιού, τα συστήματα μετεπεξεργασίας και όλες οι διατάξεις ελέγχου του κινητήρα σταθεροποιηθούν σε μια θερμοκρασία μεταξύ 293 K και 303 K (20°C και 30 °C). Η μέτρηση των εκπομπών ψυχρής εκκίνησης ξεκινά ταυτόχρονα με την εκκίνηση του ψυχρού κινητήρα·
 β)
 Η περίοδος θερμού εμποτισμού ξεκινά αμέσως μετά την ολοκλήρωση της φάσης ψυχρής εκκίνησης. Ο κινητήρας τίθεται εκτός λειτουργίας και προετοιμάζεται για τη θερμή εκκίνηση με εμποτισμό του για 20 λεπτά ± 1 λεπτό·
 γ)
 Ο κύκλος θερμής εκκίνησης ξεκινά αμέσως μετά το τέλος της περιόδου εμποτισμού με την εκκίνηση του κινητήρα. Οι αναλυτές αερίων ενεργοποιούνται τουλάχιστον 10 δευτερόλεπτα πριν από το τέλος της περιόδου εμποτισμού ώστε


text:
να αποφευχθούν μέγιστες τιμές των σημάτων μεταγωγής. Η μέτρηση των εκπομπών ξεκινά παράλληλα με την έναρξη της φάσης θερμής εκκίνησης, συμπεριλαμβανομένης της εκκίνησης του κινητήρα.
 Οι ειδικές εκπομπές πέδησης, εκφραζόμενες σε (g/kWh), και, για τον αριθμό σωματιδίων (PN), σε (#/kWh) προσδιορίζονται χρησιμοποιώντας τις διαδικασίες της παρούσας παραγράφου για τους κύκλους δοκιμής ψυχρής και θερμής εκκίνησης. Οι σύνθετες σταθμισμένες εκπομπές υπολογίζονται με τη στάθμιση των αποτελεσμάτων της ψυχρής εκκίνησης κατά 10 % και των αποτελεσμάτων της θερμής εκκίνησης κατά 90 % όπως αναφέρεται αναλυτικά στο παράρτημα 5, προσαρτήματα Α.1 και Α.2.
 7.4.2.2. Ακολουθία δοκιμής για τον κύκλο LSI-NRTC
 Ο κύκλος δοκιμής υπό μεταβατικές συνθήκες εκτελείται μία φορά ως δοκιμή θερμής εκκίνησης μετά την ολοκλήρωση της προετοιμασίας (βλέπε παράγραφο 7.3.1.1.2 του παρόντος παραρτήματος), σύμφωνα με την ακόλουθη διαδικασία:
 α)
 Ο κινητήρας τίθεται και παραμένει σε λειτουργία για τα πρώτα 180 λεπτά του κύκλου λειτουργίας και, στη συνέχεια, λειτουργεί σε βραδυπορία χωρίς φορτίο για 30 δευτερόλεπτα. Κατά τη διάρκεια αυτής της ακολουθίας προθέρμανσης δεν πραγματοποιείται μέτρηση εκπομπών·
 β)
 Στο τέλος της περιόδου λειτουργίας σε βραδυπορία των 30 δευτερολέπτων, ξεκινά η μέτρηση των εκπομπών και ο κινητήρας τίθεται σε λειτουργία για ολόκληρη τη διάρκεια του κύκλου λειτουργίας του από την αρχή (χρονική στιγμή 0 δευτερολέπτων).
 Οι ειδικές εκπομπές πέδησης, εκφρασμένες σε g/kWh, προσδιορίζονται χρησιμοποιώντας τις διαδικασίες που ορίζονται αναλυτικά στο παράρτημα 5, προσαρτήματα A.1 και A.2.
 Εάν ο κινητήρας βρισκόταν ήδη σε λειτουργία πριν από τη δοκιμή, χρησιμοποιείται ορθή τεχνική κρίση για να ψυχθεί ο κινητήρας σε επίπεδο τέτοιο, ώστε οι μετρούμενες εκπομπές να αντιπροσωπεύουν με ακρίβεια τις εκπομπές ενός κινητήρα που τίθεται σε λειτουργία σε θερμοκρασία δωματίου. Για παράδειγμα, εάν ένας κινητήρας που τίθεται σε λειτουργία σε θερμοκρασία δωματίου προθερμανθεί αρκετά σε τρία λεπτά για να ξεκινήσει η λειτουργία κλειστού βρόχου και να επιτευχθεί η πλήρης δραστηριότητα του καταλύτη, τότε απαιτείται η ελάχιστη ψύξη για τον κινητήρα πριν από την έναρξη της επόμενης δοκιμής.
 Με την πρότερη σύμφωνη γνώμη της τεχνικής υπηρεσίας, η διαδικασία προθέρμανσης του κινητήρα μπορεί να περιλαμβάνει έως και 15 λεπτά λειτουργίας στα πλαίσια του κύκλου λειτουργίας του κινητήρα.
 7.5. Γενική ακολουθία δοκιμής
 Για τη μέτρηση των εκπομπών του κινητήρα εκτελούνται τα ακόλουθα βήματα:
 α)
 Πρέπει να προσδιοριστούν οι στροφές δοκιμής και οι ροπές δοκιμής του κινητήρα που θα υποβληθεί σε δοκιμή μετρώντας τη μέγιστη ροπή (για κινητήρες σταθερών στροφών) ή την καμπύλη μέγιστης ροπής (για κινητήρες μεταβλητών στροφών) ως συνάρτηση των στροφών του κινητήρα·
 β)
 Οι κανονικοποιημένοι κύκλοι δοκιμής πρέπει να αποκανονικοποιηθούν βάσει της ροπής (για κινητήρες σταθερών στροφών) ή των στροφών και των ροπών (για κινητήρες μεταβλητών στροφών) που προσδιορίστηκαν στο προηγούμενο στοιχείο α) της παρούσας παραγράφου·
 γ)
 Ο κινητήρας, ο εξοπλισμός και τα όργανα μέτρησης προετοιμάζονται εκ των προτέρων για την επόμενη δοκιμή εκπομπών ή την επόμενη σειρά δοκιμών (κύκλος ψυχρής και θερμής εκκίνησης)·
 δ)
 Εκτελούνται διαδικασίες πριν από τη δοκιμή για την επαλήθευση της σωστής λειτουργίας ορισμένων στοιχείων του εξοπλισμού και αναλυτών. Όλοι οι αναλυτές πρέπει να βαθμονομηθούν. Καταγράφονται όλα τα δεδομένα πριν από τη δοκιμή·
 ε)
 Ο κινητήρας τίθεται σε λειτουργία (NRTC) ή διατηρείται σε


text:
λειτουργία (κύκλοι υπό σταθερές συνθήκες και LSI-NRTC) κατά την έναρξη του κύκλου δοκιμών και τα συστήματα δειγματοληψίας τίθενται σε λειτουργία ταυτοχρόνως·
 στ)
 Οι εκπομπές και οι άλλες απαιτούμενες παράμετροι μετρούνται ή καταγράφονται κατά την περίοδο δειγματοληψίας (για τους κύκλους δοκιμής NRTC, LSI-NRTC και κατά βαθμίδες υπό σταθερές συνθήκες, καθ’ όλη τη διάρκεια του κύκλου δοκιμής)·
 ζ)
 Εκτελούνται διαδικασίες μετά τη δοκιμή για την επαλήθευση της σωστής λειτουργίας ορισμένων στοιχείων του εξοπλισμού και αναλυτών·
 η)
 Το φίλτρο (τα φίλτρα) σωματιδιακού υλικού προετοιμάζονται, ζυγίζονται (χωρίς φορτίο), φέρουν φορτίο, προετοιμάζονται εκ νέου, ζυγίζονται ξανά (με το φορτίο) και στη συνέχεια αξιολογούνται τα δείγματα σύμφωνα με τις διαδικασίες που εκτελούνται πριν (παράγραφος 7.3.1.6 του παρόντος παραρτήματος) και μετά τη δοκιμή (παράγραφος 7.3.2.2 του παρόντος παραρτήματος)·
 θ)
 Τα αποτελέσματα της δοκιμής εκπομπών αξιολογούνται.
 Τα ακόλουθο διάγραμμα (σχήμα A.4-3) παρουσιάζει μια επισκόπηση των διαδικασιών που απαιτούνται για την εκτέλεση κύκλων δοκιμής NRMC με μέτρηση των εκπομπών καυσαερίων των κινητήρων.
 Σχήμα A.4-3
 Ακολουθία δοκιμών
 7.5.1. Εκκίνηση και επανεκκίνηση του κινητήρα
 7.5.1.1. Εκκίνηση του κινητήρα
 Ο κινητήρας τίθεται σε λειτουργία:
 α)
 Σύμφωνα με τη διαδικασία που περιγράφεται στο εγχειρίδιο του κατόχου του κινητήρα, με τη βοήθεια είτε κινητήρα εκκίνησης ή συστήματος εκκίνησης με πεπιεσμένο αέρα και είτε ενός επαρκώς φορτισμένου συσσωρευτή ή κατάλληλης παροχής ηλεκτρικού ρεύματος ή κατάλληλης πηγής πεπιεσμένου αέρα· ή
 β)
 Με τη χρήση δυναμόμετρου για την εκκίνηση του κινητήρα έως ότου να τεθεί σε λειτουργία. Συνήθως, ο κινητήρας τίθεται σε λειτουργία με το ±25 % των τυπικών στροφών εκκίνησης κατά τη χρήση ή αυξάνοντας γραμμικά τις στροφές του δυναμόμετρου από το μηδέν στο 100 min-1 κάτω από τις χαμηλές στροφές βραδυπορίας αλλά μόνο έως ότου να τεθεί σε λειτουργία ο κινητήρας.
 Η εκκίνηση του κινητήρα διακόπτεται μέσα σε 1 δευτερόλεπτο από τη θέση σε κίνηση του κινητήρα. Αν ο κινητήρας δεν αρχίσει να λειτουργεί μετά από 15 δευτερόλεπτα από την εκκίνηση, η εκκίνηση διακόπτεται και διαπιστώνεται ο λόγος της αποτυχίας της εκκίνησης, εκτός εάν το εγχειρίδιο του κατόχου του κινητήρα ή το εγχειρίδιο επισκευών αναφέρει ότι ο μεγαλύτερος χρόνος εκκίνησης είναι κανονικός.
 7.5.1.2. Διακοπή λειτουργίας του κινητήρα
 α)
 Εάν ο κινητήρας σταματήσει οποιαδήποτε στιγμή κατά τη διάρκεια της δοκιμής ψυχρής εκκίνησης του κύκλου NRTC, ολόκληρη η δοκιμή ακυρώνεται·
 β)
 Εάν ο κινητήρας σταματήσει οποιαδήποτε στιγμή κατά τη διάρκεια της δοκιμής θερμής εκκίνησης του κύκλου NRTC, ακυρώνεται μόνο η συγκεκριμένη εκτέλεση. Ο κινητήρας εμποτίζεται σύμφωνα με την παράγραφο 7.8.3 του παρόντος παραρτήματος, και η δοκιμή θερμής εκκίνησης επαναλαμβάνεται. Στην περίπτωση αυτή δεν χρειάζεται να επαναληφθεί η δοκιμή εκκίνησης με ψυχρό κινητήρα·
 γ)
 Εάν ο κινητήρας σταματήσει οποιαδήποτε στιγμή κατά τη διάρκεια της εκτέλεσης του κύκλου LSI-NRTC, η δοκιμή ακυρώνεται.
 δ)
 Αν ο κινητήρας σταματήσει οποιαδήποτε στιγμή κατά τη διάρκεια του κύκλου δοκιμής υπό σταθερές συνθήκες (διακριτής φάσης ή κατά βαθμίδες), η δοκιμή ακυρώνεται και επαναλαμβάνεται ξεκινώντας με τη διαδικασία προθέρμανσης του κινητήρα. Στην περίπτωση μέτρησης σωματιδιακού υλικού (PM) με χρήση της μεθόδου πολλαπλών φίλτρων (ένα φίλτρο δειγματοληψίας για κάθε φάση λειτουργίας), η δοκιμή συνεχίζεται με τη σταθεροποίηση του κινητήρα στην προηγούμενη φάση για να ρυθμιστεί η


text:
θερμοκρασία του κινητήρα και, στη συνέχεια, με έναρξη της μέτρησης στη φάση στην οποία σταμάτησε ο κινητήρας.
 7.5.1.3. Λειτουργία του κινητήρα
 Ο «χειριστής»μπορεί να είναι πρόσωπο (δηλαδή η λειτουργία γίνεται μη αυτόματα) ή ρυθμιστής στροφών (δηλαδή η λειτουργία γίνεται αυτόματα) που διαβιβάζει μηχανικά ή ηλεκτρονικά ένα στοιχείο εισόδου που απαιτεί ένα στοιχείο εξόδου από τον κινητήρα. Το στοιχείο εισόδου μπορεί να προέρχεται από ένα σήμα ή ποδόπληκτρο επιτάχυνσης, ένα σήμα ή μοχλό ελέγχου γκαζιού, ένα σήμα ή μοχλό καυσίμου, ένα σήμα ή μοχλό στροφών ή από ένα σήμα ή σημείο ρύθμισης του ρυθμιστή στροφών.
 7.6. Σχεδιασμός διαγράμματος ισχύος κινητήρα
 Πριν από την έναρξη του σχεδιασμού του διαγράμματος ισχύος του κινητήρα, ο κινητήρας προθερμαίνεται και, προς το τέλος της προθέρμανσης, τίθεται σε λειτουργία για τουλάχιστον 10 λεπτά στη μέγιστη ισχύ ή σύμφωνα με τις οδηγίες του κατασκευαστή και με βάση την ορθή τεχνική κρίση, ώστε να σταθεροποιηθεί η θερμοκρασία του ψυκτικού και του λιπαντικού του κινητήρα. Όταν σταθεροποιηθεί ο κινητήρας, εκτελείται ο σχεδιασμός του διαγράμματος ισχύος του.
 Όταν ο κατασκευαστής προτίθεται να επικυρώσει το σήμα ροπής που μεταδίδεται από την ηλεκτρονική μονάδα ελέγχου, για κινητήρες που είναι εξοπλισμένοι με τέτοια μονάδα, εκτελούνται επιπροσθέτως όσα καθορίζονται προς επαλήθευση των αναφερόμενων στο προσάρτημα Α.3 του παρόντος παραρτήματος κατά το σχεδιασμό του διαγράμματος ισχύος του κινητήρα.
 Με την εξαίρεση των κινητήρων σταθερών στροφών, ο σχεδιασμός του διαγράμματος ισχύος του κινητήρα εκτελείται με πλήρως ανοικτό τον ρυθμιστή ή μοχλό καυσίμου με τη χρήση διακριτών στροφών σε αύξουσα σειρά. Ο ελάχιστος και ο μέγιστος αριθμός στροφών σχεδιασμού του διαγράμματος ορίζεται ως εξής:
 Ελάχιστος αριθμός στροφών σχεδιασμού διαγράμματος = θερμές στροφές βραδυπορίας
 Μέγιστος αριθμός στροφών σχεδιασμού διαγράμματος = n
 hi × 1,02 ή οι στροφές στις οποίες η ροπή υπό πλήρες φορτίο μηδενίζεται, όποια από τις δύο τιμές είναι χαμηλότερη.
 όπου:
 n
 hi είναι οι υψηλές στροφές, οριζόμενες ως οι μέγιστες στροφές του κινητήρα στις οποίες αποδίδει το 70 % της μέγιστης ισχύος.
 Εάν οι μέγιστες στροφές δεν είναι ασφαλείς ή αντιπροσωπευτικές (π.χ. για κινητήρες χωρίς ρυθμιστή στροφών), χρησιμοποιείται ορθή τεχνική κρίση για τον σχεδιασμό του διαγράμματος ισχύος έως τις μέγιστες στροφές που είναι ασφαλείς ή αντιπροσωπευτικές.
 7.6.1. Σχεδιασμός διαγράμματος ισχύος κινητήρα για κύκλο NRSC μεταβλητών στροφών
 Στην περίπτωση σχεδιασμού του διαγράμματος ισχύος του κινητήρα για κύκλο NRSC μεταβλητών στροφών (μόνο για κινητήρες που δεν χρειάζεται να εκτελέσουν τον κύκλο NRTC ή LSI-NRTC), χρησιμοποιείται ορθή τεχνική κρίση για την επιλογή επαρκούς αριθμού ομοιόμορφα κατανεμημένων σημείων ρύθμισης. Σε κάθε σημείο ρύθμισης σταθεροποιούνται οι στροφές και αφήνεται να σταθεροποιηθεί η ροπή για τουλάχιστον 15 δευτερόλεπτα. Η μέση τιμή στροφών και ροπής καταγράφεται σε κάθε σημείο ρύθμισης. Συνιστάται ο υπολογισμός των μέσων στροφών και της μέσης ροπής με χρήση των δεδομένων που έχουν καταγραφεί τα τελευταία 4 έως 6 δευτερόλεπτα. Για τον προσδιορισμό των αριθμών στροφών και των ροπών δοκιμής NRSC, εάν είναι απαραίτητο, χρησιμοποιείται γραμμική παρεμβολή. Όταν απαιτείται επιπροσθέτως οι κινητήρες να υποβληθούν σε δοκιμή NRTC ή LSI-NRTC, χρησιμοποιείται η καμπύλη σχεδιασμού του διαγράμματος ισχύος του κινητήρα για τον προσδιορισμό των τιμών ροπής και στροφών δοκιμής υπό σταθερές συνθήκες.


text:
Κατ' επιλογή του κατασκευαστή, ο σχεδιασμός του διαγράμματος ισχύος του κινητήρα μπορεί, εναλλακτικά, να πραγματοποιηθεί σύμφωνα με τη διαδικασία που περιγράφεται στην παράγραφο 7.6.2 του παρόντος παραρτήματος.
 7.6.2. Σχεδιασμός διαγράμματος ισχύος κινητήρα για κύκλο NRTC και LSI-NRTC
 O σχεδιασμός του διαγράμματος ισχύος του κινητήρα πραγματοποιείται σύμφωνα με την ακόλουθη διαδικασία:
 α)
 Ο κινητήρας είναι χωρίς φορτίο και λειτουργεί σε στροφές βραδυπορίας.
 i)
 Για κινητήρες με ρυθμιστή χαμηλών στροφών, το αίτημα χειριστή ρυθμίζεται στο ελάχιστο, χρησιμοποιείται δυναμόμετρο ή άλλη συσκευή φόρτισης για την επίτευξη μηδενικής ροπής στον κύριο άξονα εξόδου του κινητήρα και επιτρέπεται στον κινητήρα να ρυθμίσει τις στροφές. Μετρώνται οι θερμές στροφές βραδυπορίας·
 ii)
 Για κινητήρες χωρίς ρυθμιστή χαμηλών στροφών, ρυθμίζεται το δυναμόμετρο έτσι, ώστε να επιτυγχάνεται μηδενική ροπή στον κύριο άξονα εξόδου του κινητήρα και ρυθμίζεται το αίτημα χειριστή ώστε να ελέγχονται οι στροφές στις ελάχιστες δυνατές στροφές του κινητήρα που δηλώνονται από τον κατασκευαστή, με ελάχιστο φορτίο (γνωστές και ως «θερμές στροφές βραδυπορίας δηλούμενες από τον κατασκευαστή»)·
 iii)
 Η δηλούμενη από τον κατασκευαστή ροπή βραδυπορίας μπορεί να χρησιμοποιηθεί για όλους τους κινητήρες μεταβλητών στροφών (με ή χωρίς ρυθμιστή χαμηλών στροφών), εάν μια μη μηδενική ροπή βραδυπορίας είναι αντιπροσωπευτική της λειτουργίας κατά τη χρήση.
 β)
 Το αίτημα χειριστή ρυθμίζεται στο μέγιστο και οι στροφές του κινητήρα ελέγχονται, ώστε να βρίσκονται μεταξύ των θερμών στροφών βραδυπορίας και του 95 % των θερμών στροφών βραδυπορίας του κινητήρα. Για τους κινητήρες με κύκλους λειτουργίας αναφοράς, στους οποίους οι ελάχιστες στροφές είναι μεγαλύτερες από τις θερμές στροφές βραδυπορίας, ο σχεδιασμός του διαγράμματος ισχύος μπορεί να ξεκινήσει σε στροφές μεταξύ των ελάχιστων στροφών αναφοράς και του 95 % των ελάχιστων στροφών αναφοράς·
 γ)
 Οι στροφές του κινητήρα αυξάνονται με μέσο ρυθμό 8 ± 1 min-1/s ή σχεδιάζεται το διάγραμμα ισχύος του κινητήρα με τη χρήση συνεχούς καμπύλης σάρωσης των στροφών με σταθερό ρυθμό έτσι ώστε να απαιτούνται 4 έως 6 λεπτά για τη σάρωση από τις ελάχιστες έως τις μέγιστες στροφές του σχεδιασμού του διαγράμματος ισχύος. Το εύρος στροφών του σχεδιασμού του διαγράμματος ισχύος ξεκινά από σημείο μεταξύ των θερμών στροφών βραδυπορίας και του 95 % των θερμών στροφών βραδυπορίας και τελειώνει στις μέγιστες στροφές πάνω από τη μέγιστη ισχύ στις οποίες αποδίδεται λιγότερο από το 70 % της μέγιστης ισχύος. Εάν οι μέγιστες στροφές δεν είναι ασφαλείς ή αντιπροσωπευτικές (π.χ. για κινητήρες χωρίς ρυθμιστή στροφών), χρησιμοποιείται ορθή τεχνική κρίση για το σχεδιασμό του διαγράμματος ισχύος έως τις μέγιστες στροφές που είναι ασφαλείς ή αντιπροσωπευτικές. Τα σημεία στροφών και ροπής κινητήρα καταγράφονται με ρυθμό λήψης δείγματος τουλάχιστον 1 Hz·
 δ)
 Στην περίπτωση που ο κατασκευαστής θεωρεί ότι οι ανωτέρω τεχνικές σχεδιασμού του διαγράμματος ισχύος είναι μη ασφαλείς ή μη αντιπροσωπευτικές για κάποιο συγκεκριμένο κινητήρα, μπορούν να χρησιμοποιηθούν εναλλακτικές τεχνικές. Οι εν λόγω εναλλακτικές τεχνικές ανταποκρίνονται στον στόχο των καθοριζόμενων διαδικασιών σχεδιασμού του διαγράμματος ισχύος, που είναι να προσδιοριστεί η μέγιστη διαθέσιμη ροπή για όλες τις στροφές του κινητήρα που επιτυγχάνονται στους κύκλους δοκιμών. Τυχόν αποκλίσεις από τις τεχνικές σχεδιασμού του διαγράμματος ισχύος που καθορίζονται στην παρούσα παράγραφο, για λόγους ασφάλειας ή αντιπροσωπευτικότητας, εγκρίνονται


text:
από την αρχή έγκρισης τύπου μαζί με την αιτιολόγηση της χρήσης τους. Σε καμία περίπτωση, όμως, δεν χρησιμοποιούνται φθίνουσες συνεχείς καμπύλες σάρωσης στροφών κινητήρα για κινητήρες με ρυθμιστή στροφών ή για κινητήρες με στροβιλοσυμπιεστή·
 ε)
 Δεν απαιτείται σχεδιασμός του διαγράμματος ισχύος πριν από κάθε κύκλο δοκιμών. Επαναλαμβάνεται ο σχεδιασμός του διαγράμματος ισχύος ενός κινητήρα, εάν:
 i)
 Έχει παρέλθει υπερβολικά μεγάλο χρονικό διάστημα από τον τελευταίο σχεδιασμό, με βάση την ορθή τεχνική κρίση· ή
 ii)
 Ο κινητήρας έχει υποστεί φυσικές μετατροπές ή αναβαθμονομήσεις που ενδεχομένως επηρεάζουν τις επιδόσεις του· ή
 iii)
 Η ατμοσφαιρική πίεση κοντά στην είσοδο αέρα του κινητήρα δεν βρίσκεται εντός εύρους ± 5 kPa από την τιμή που καταγράφηκε κατά το χρόνο του τελευταίου σχεδιασμού του διαγράμματος ισχύος του κινητήρα.
 7.6.3. Σχεδιασμός διαγράμματος ισχύος κινητήρα για κύκλο NRSC σταθερών στροφών:
 Ο κινητήρας μπορεί να λειτουργεί με ρυθμιστή σταθερών στροφών εκ κατασκευής ή μπορεί να γίνεται προσομοίωση ρυθμιστή σταθερών στροφών ελέγχοντας τις στροφές του κινητήρα με σύστημα ελέγχου του αιτήματος χειριστή. Χρησιμοποιείται, κατά περίπτωση, ισόχρονη λειτουργία ρυθμιστή στροφών ή λειτουργία πτώσης στροφών ρυθμιστή·
 7.6.3.1. Έλεγχος ονομαστικής ισχύος για κινητήρες που υποβάλλονται σε δοκιμή με βάση τον κύκλο D2
 Διεξάγεται ο ακόλουθος έλεγχος:
 α)
 Εάν υπάρχει ρυθμιστής στροφών ή προσομοίωση ρυθμιστή στροφών για τον έλεγχο των στροφών με χρήση του αιτήματος χειριστή, ο κινητήρας λειτουργεί στις ονομαστικές στροφές και με την ονομαστική ισχύ για όσο χρόνο απαιτείται για την επίτευξη σταθερής λειτουργίας.
 β)
 Η ροπή αυξάνεται μέχρι τη στιγμή που ο κινητήρας δεν είναι, πλέον, σε θέση να διατηρήσει τις ελεγχόμενες από τον ρυθμιστή στροφές. Καταγράφεται η ισχύς στη συγκεκριμένη χρονική στιγμή. Προτού πραγματοποιηθεί αυτός ο έλεγχος, συμφωνείται μεταξύ του κατασκευαστή και της τεχνικής υπηρεσίας που διενεργεί τον έλεγχο η μέθοδος που θα χρησιμοποιηθεί για τον ασφαλή προσδιορισμό της χρονικής στιγμής που συμβαίνει αυτό, ανάλογα με τα χαρακτηριστικά του ρυθμιστή στροφών. Η ισχύς που καταγράφεται δεν υπερβαίνει την ονομαστική ισχύ, όπως καθορίζεται στην παράγραφο 2.1.71 του παρόντος κανονισμού, κατά περισσότερο από 12,5 %. Εάν σημειώνεται υπέρβαση αυτής της τιμής, ο κατασκευαστής αναθεωρεί τη δηλούμενη ονομαστική ισχύ.
 Εάν ο συγκεκριμένος κινητήρας που υποβάλλεται σε δοκιμή δεν είναι σε θέση να εκτελέσει αυτόν τον έλεγχο λόγω πιθανού κινδύνου πρόκλησης βλάβης στον κινητήρα ή το δυναμόμετρο, ο κατασκευαστής προσκομίζει στην αρχή έγκρισης τύπου αδιάσειστα αποδεικτικά στοιχεία ότι η μέγιστη ισχύς δεν υπερβαίνει την ονομαστική ισχύ κατά περισσότερο από 12,5 %.
 7.6.3.2. Διαδικασία σχεδιασμού διαγράμματος ισχύος κινητήρα για κύκλο NRSC σταθερών στροφών
 α)
 Εάν υπάρχει ρυθμιστής ή προσομοίωση ρυθμιστή για τον έλεγχο των στροφών με τη χρήση του αιτήματος του χειριστή, ο κινητήρας λειτουργεί σε ελεγχόμενες στροφές χωρίς φορτίο (σε υψηλές στροφές, όχι σε χαμηλές στροφές βραδυπορίας) για τουλάχιστον 15 δευτερόλεπτα, μέχρι τη στιγμή που ο συγκεκριμένος κινητήρας δεν θα είναι σε θέση να επιτελέσει αυτό το έργο·
 β)
 Χρησιμοποιείται το δυναμόμετρο για την αύξηση της ροπής με σταθερό ρυθμό. Το διάγραμμα ισχύος σχεδιάζεται έτσι, ώστε να απαιτούνται το λιγότερο 2 λεπτά για να γίνει σάρωση από τις ελεγχόμενες στροφές χωρίς φορτίο μέχρι τη ροπή που αντιστοιχεί στην ονομαστική ισχύ για κινητήρες που υποβάλλονται


text:
σε δοκιμή με βάση τον κύκλο D2 ή μέχρι τη μέγιστη ροπή στην περίπτωση των άλλων κύκλων δοκιμών υπό σταθερές στροφές. Κατά το σχεδιασμό του διαγράμματος ισχύος του κινητήρα, καταγράφονται οι πραγματικές στροφές και η ροπή με ρυθμό τουλάχιστον 1 Hz·
 γ)
 Στην περίπτωση κινητήρα σταθερών στροφών με ρυθμιστή στροφών που μπορεί να επαναρρυθμιστεί σε εναλλακτικούς αριθμούς στροφών, ο κινητήρας υποβάλλεται σε δοκιμή σε κάθε ισχύοντα αριθμό στροφών.
 Στην περίπτωση κινητήρων σταθερών στροφών, χρησιμοποιείται ορθή τεχνική κρίση σε συμφωνία με την αρχή έγκρισης τύπου για την εφαρμογή άλλων μεθόδων καταγραφής της μέγιστης ροπής και ισχύος στον/στους καθορισμένο/-ους αριθμό/-ούς στροφών λειτουργίας.
 Στην περίπτωση κινητήρων που υποβάλλονται σε δοκιμή με άλλους κύκλους πλην του D2, όταν υπάρχουν διαθέσιμες τόσο μετρούμενες όσο και δηλούμενες τιμές για τη μέγιστη ροπή, μπορεί να χρησιμοποιηθεί η δηλούμενη τιμή, αντί της μετρούμενης τιμής, εφόσον κυμαίνεται μεταξύ του 95 και του 100 % της μετρούμενης τιμής.
 7.7. Δημιουργία κύκλου δοκιμών
 7.7.1. Δημιουργία κύκλων δοκιμής υπό σταθερές συνθήκες (NRSC)
 Η παρούσα παράγραφος χρησιμοποιείται για τη δημιουργία των αριθμών στροφών και των ροπών κινητήρα στα οποία λειτουργεί ο κινητήρας κατά τη διάρκεια δοκιμών υπό σταθερές συνθήκες με κύκλους διακριτών φάσεων ή κύκλους κατά βαθμίδες (RMC).
 7.7.1.1. Δημιουργία αριθμών στροφών δοκιμής NRSC για κινητήρες που υποβάλλονται σε δοκιμή με βάση τον κύκλο NRSC και τον κύκλο NRTC ή LSI-NRTC.
 Για κινητήρες που υποβάλλονται σε δοκιμή με βάση τον κύκλο NRTC ή LSI-NRTC επιπροσθέτως ενός κύκλου NRSC, οι μέγιστες στροφές δοκιμής (MTS) που καθορίζονται στην παράγραφο 5.2.5.1 του παρόντος παραρτήματος χρησιμοποιούνται ως η τιμή για το 100 % των στροφών για τις δοκιμές υπό μεταβατικές και υπό σταθερές συνθήκες.
 Οι στροφές MTS χρησιμοποιούνται αντί των ονομαστικών στροφών κατά τον προσδιορισμό των ενδιάμεσων στροφών σύμφωνα με την παράγραφο 5.2.5.4 του παρόντος παραρτήματος.
 Οι στροφές βραδυπορίας προσδιορίζονται σύμφωνα με την παράγραφο 5.2.5.5 του παρόντος παραρτήματος.
 7.7.1.2. Δημιουργία αριθμών στροφών δοκιμής NRSC για κινητήρες που υποβάλλονται σε δοκιμή μόνο με βάση τον κύκλο NRSC
 Για κινητήρες που δεν υποβάλλονται σε δοκιμή με βάση έναν κύκλο υπό μεταβατικές συνθήκες (NRTC ή LSI-NRTC), οι ονομαστικές στροφές που καθορίζονται στην παράγραφο 5.2.5.3 χρησιμοποιούνται ως η τιμή για το 100 % των στροφών. Οι ονομαστικές στροφές χρησιμοποιούνται για τον προσδιορισμό των ενδιάμεσων στροφών σύμφωνα με την παράγραφο 5.2.5.4 του παρόντος παραρτήματος. Εάν, βάσει του κύκλου NRSC, καθορίζονται επιπρόσθετοι αριθμοί στροφών ως ποσοστό, αυτοί υπολογίζονται ως ποσοστό των ονομαστικών στροφών. Οι στροφές βραδυπορίας προσδιορίζονται σύμφωνα με την παράγραφο 5.2.5.5 του παρόντος παραρτήματος. Με την πρότερη έγκριση της τεχνικής υπηρεσίας, μπορούν να χρησιμοποιηθούν οι μέγιστες στροφές δοκιμής (MTS), αντί των ονομαστικών στροφών, για τη δημιουργία των αριθμών στροφών δοκιμής στην παρούσα παράγραφο.
 7.7.1.3. Δημιουργία φορτίου NRSC για κάθε φάση δοκιμής
 Η ροπή, ως ποσοστό %, για κάθε φάση δοκιμής του επιλεγμένου κύκλου δοκιμών λαμβάνεται από τον ανάλογο πίνακα NRSC του προσαρτήματος Α.6 του παρόντος παραρτήματος. Το 100 % της τιμής σε έναν συγκεκριμένο αριθμό στροφών δοκιμής είναι η μετρούμενη ή η δηλούμενη τιμή η οποία λαμβάνεται από την καμπύλη σχεδιασμού του διαγράμματος ισχύος του κινητήρα που έχει δημιουργηθεί σύμφωνα με την


text:
παράγραφο 7.6.1, την παράγραφο 7.6.2 ή την παράγραφο 7.6.3 του παρόντος παραρτήματος, αντίστοιχα, εκφρασμένη ως ισχύς (kW). Η ρύθμιση του κινητήρα για κάθε φάση δοκιμής υπολογίζεται σύμφωνα με την εξίσωση (A.4-14):
 <<INCL.ELEM001.gif>> (A.4-14)
 όπου:
 S
 =
 η ρύθμιση δυναμόμετρου, σε kW
 Pmax
 =
 η μέγιστη παρατηρούμενη ή δηλούμενη ισχύς στις στροφές δοκιμής υπό τις συνθήκες δοκιμής (όπως καθορίζεται από τον κατασκευαστή), σε kW
 PAUX
 =
 = η δηλούμενη ολική ισχύς που απορροφάται από βοηθητικά μέσα προσαρμοζόμενα για τη δοκιμή (βλ. παράγραφο 6.3) στις στροφές δοκιμής σε kW
 L
 =
 = ποσοστιαία ροπή
 Επιτρέπεται να δηλώνεται και να χρησιμοποιείται θερμή ελάχιστη ροπή που είναι αντιπροσωπευτική της λειτουργίας κατά τη χρήση, για οποιοδήποτε σημείο ροπής το οποίο, σε διαφορετική περίπτωση, θα βρισκόταν χαμηλότερα από αυτήν την τιμή εάν ο τύπος κινητήρα κανονικά δεν λειτουργεί κάτω από την εν λόγω ελάχιστη ροπή, για παράδειγμα εάν είναι συνδεδεμένος με ένα μη οδικό κινητό μηχάνημα που δεν λειτουργεί κάτω από ένα ορισμένο ελάχιστο όριο ροπής.
 Στην περίπτωση του κύκλου D2, ο κατασκευαστής δηλώνει την ονομαστική ισχύ και αυτή χρησιμοποιείται ως η τιμή για το 100 % της ισχύος κατά τη δημιουργία του κύκλου δοκιμών.
 7.7.2. Δημιουργία αριθμού στροφών και φορτίου NRTC & LSI-NRTC για κάθε σημείο δοκιμής (αποκανονικοποίηση)
 Η παρούσα παράγραφος χρησιμοποιείται για τη δημιουργία των αντίστοιχων αριθμών στροφών και των ροπών κινητήρα στα οποία λειτουργεί ο κινητήρας κατά τη διάρκεια δοκιμών NRTC ή LSI-NRTC. Στο προσάρτημα A.6 του παρόντος παραρτήματος καθορίζονται οι εφαρμοζόμενοι κύκλοι δοκιμών σε κανονικοποιημένη μορφή. Ένας κανονικοποιημένος κύκλος δοκιμών αποτελείται από μια ακολουθία τιμών κατά ζεύγη για τις στροφές και τη ροπή σε ποσοστό επί τοις εκατό.
 Οι κανονικοποιημένες τιμές των στροφών και της ροπής μετατρέπονται βάσει των ακόλουθων κανόνων:
 α)
 Οι κανονικοποιημένες στροφές μετατρέπονται σε ακολουθία στροφών αναφοράς, nref, σύμφωνα με την παράγραφο 7.7.2.2 του παρόντος παραρτήματος·
 β)
 Η κανονικοποιημένη ροπή εκφράζεται ως ποσοστό της ροπής που απεικονίζεται στο διάγραμμα ισχύος του κινητήρα, που έχει δημιουργηθεί σύμφωνα με την παράγραφο 7.6.2 του παρόντος παραρτήματος, στις αντίστοιχες στροφές αναφοράς. Αυτές οι κανονικοποιημένες τιμές μετατρέπονται σε ακολουθία τιμών ροπής αναφοράς, Tref, σύμφωνα με την παράγραφο 7.7.2.3 του παρόντος παραρτήματος·
 γ)
 Οι τιμές στροφών αναφοράς και ροπής αναφοράς, εκφρασμένες στις συναφείς μονάδες μέτρησης, πολλαπλασιάζονται για τον υπολογισμό των τιμών ισχύος αναφοράς.
 7.7.2.1. Υπό επιφύλαξη
 7.7.2.2. Αποκανονικοποίηση στροφών κινητήρα
 Οι στροφές του κινητήρα αποκανονικοποιούνται με χρήση της εξίσωσης (A.4-15):
 (A.4-15)
 όπου:
 nref
 είναι οι στροφές αναφοράς
 MTS
 είναι οι μέγιστες στροφές δοκιμής
 nidle
 είναι οι στροφές βραδυπορίας
 %speed
 είναι η τιμή των κανονικοποιημένων στροφών NRTC ή LSI-NRTC που λαμβάνονται από το προσάρτημα A.6 του παρόντος παραρτήματος.
 7.7.2.3. Αποκανονικοποίηση ροπής κινητήρα
 Οι τιμές ροπής στο χρονοδιάγραμμα δυναμόμετρου του κινητήρα του προσαρτήματος Α.6 του παραρτήματος 4 κανονικοποιούνται στη μέγιστη ροπή στις αντίστοιχες στροφές. Οι τιμές ροπής του κύκλου αναφοράς αποκανονικοποιούνται, με χρήση της καμπύλης του διαγράμματος ισχύος του κινητήρα που έχει προσδιοριστεί σύμφωνα με την παράγραφο 7.6.2. του παρόντος παραρτήματος, με χρήση της εξίσωσης (A.4-16):
 (A.4-16)
 για τις αντίστοιχες στροφές αναφοράς όπως προσδιορίζονται στην παράγραφο 7.7.2.2.
 όπου:
 Tref
 είναι η ροπή αναφοράς για τις σχετικές στροφές


text:
αναφοράς
 max.torque
 είναι η μέγιστη ροπή για τις σχετικές στροφές δοκιμής που λαμβάνεται από το διάγραμμα ισχύος του κινητήρα που έχει προσδιοριστεί σύμφωνα με την παράγραφο 7.6.2, προσαρμοσμένη όπου είναι απαραίτητο σύμφωνα με το στοιχείο β) της παρούσας παραγράφου.
 %torque
 είναι η τιμή της κανονικοποιημένης ροπής NRTC ή LSI-NRTC που λαμβάνεται από το προσάρτημα A.6 του παραρτήματος 4
 α)
 Δηλούμενη ελάχιστη ροπή
 Επιτρέπεται να δηλώνεται μια ελάχιστη ροπή που είναι αντιπροσωπευτική της λειτουργίας κατά τη χρήση. Για παράδειγμα, εάν ο κινητήρας είναι συνήθως συνδεδεμένος με ένα μη οδικό κινητό μηχάνημα που δεν λειτουργεί κάτω από ένα ορισμένο ελάχιστο όριο ροπής, η ροπή αυτή μπορεί να δηλώνεται και να χρησιμοποιείται για οποιοδήποτε σημείο φορτίου το οποίο, σε διαφορετική περίπτωση, θα βρισκόταν χαμηλότερα από αυτήν την τιμή.
 β)
 Προσαρμογή της ροπής του κινητήρα λόγω των βοηθητικών μέσων που τοποθετούνται για τη δοκιμή εκπομπών
 Σε περιπτώσεις όπου τοποθετούνται βοηθητικά μέσα σύμφωνα με το προσάρτημα A.2 του παρόντος παραρτήματος, δεν γίνεται καμία προσαρμογή ως προς τη μέγιστη ροπή για τις αντίστοιχες στροφές δοκιμής που λαμβάνεται από το διάγραμμα ισχύος του κινητήρα που έχει σχεδιαστεί σύμφωνα με την παράγραφο 7.6.2 του παρόντος παραρτήματος.
 Στην περίπτωση που, σύμφωνα με την παράγραφο 6.3.2 ή την παράγραφο 6.3.3 του παρόντος παραρτήματος, απαραίτητα βοηθητικά μέσα τα οποία θα έπρεπε να έχουν τοποθετηθεί για τη δοκιμή δεν είναι εγκατεστημένα ή που βοηθητικά μέσα τα οποία θα έπρεπε να έχουν αφαιρεθεί για τη δοκιμή είναι εγκατεστημένα, η τιμή T
 max προσαρμόζεται σύμφωνα με την εξίσωση (A.4-17).
 T
 max = T
 map – T
 AUX
 (A.4-17)
 όπου:
 TAUX = Tr – Tf
 (A.4-18)
 όπου:
 Tmap
 είναι η μη προσαρμοσμένη μέγιστη ροπή για τις σχετικές στροφές δοκιμής που λαμβάνεται από το διάγραμμα ισχύος του κινητήρα που έχει προσδιοριστεί σύμφωνα με την παράγραφο 7.6.2 του παρόντος παραρτήματος.
 Tf
 είναι η ροπή που απαιτείται για την κίνηση των βοηθητικών μέσων που θα έπρεπε να έχουν τοποθετηθεί, αλλά δεν εγκαταστάθηκαν για τη δοκιμή
 Tr
 είναι η ροπή που απαιτείται για την κίνηση των βοηθητικών μέσων που θα έπρεπε να έχουν αφαιρεθεί, αλλά ήταν εγκατεστημένα για τη δοκιμή
 7.7.2.4. Παράδειγμα διαδικασίας αποκανονικοποίησης
 Ως παράδειγμα, αποκανονικοποιείται το ακόλουθο σημείο δοκιμής:
 %speed
 =
 43 %
 %torque
 =
 82 %
 Με δεδομένες τις ακόλουθες τιμές:
 MTS
 =
 2 200 min–1
 nidle
 =
 600 min–1
 συνεπάγεται ότι
 Με μέγιστη ροπή 700 Nm να παρατηρείται στην καμπύλη του διαγράμματος ισχύος στις 1 288 min–1
 7.8. Ειδική διαδικασία εκτέλεσης του κύκλου δοκιμών
 7.8.1. Ακολουθία δοκιμής εκπομπών για κύκλο NRSC διακριτών φάσεων
 7.8.1.1. Προθέρμανση του κινητήρα για κύκλους δοκιμής διακριτών φάσεων υπό σταθερές συνθήκες
 Εκτελείται η διαδικασία πριν από τη δοκιμή σύμφωνα με την παράγραφο 7.3.1 του παρόντος παραρτήματος, συμπεριλαμβανομένης της βαθμονόμησης του αναλυτή. Ο κινητήρας προθερμαίνεται χρησιμοποιώντας την ακολουθία προετοιμασίας που καθορίζεται στην παράγραφο 7.3.1.1.3 του παρόντος παραρτήματος. Αμέσως μετά το συγκεκριμένο σημείο προετοιμασίας του κινητήρα ξεκινά η μέτρηση του κύκλου δοκιμής.
 7.8.1.2. Εκτέλεση του κύκλου NRSC διακριτών φάσεων
 α)
 Η δοκιμή πραγματοποιείται κατά την αύξουσα σειρά των αριθμών φάσης που καθορίζεται για τον συναφή κύκλο δοκιμών (προσάρτημα A.6 του παραρτήματος 4)·
 β)


text:
Κάθε φάση έχει διάρκεια τουλάχιστον 10 λεπτών. Σε κάθε φάση, ο κινητήρας σταθεροποιείται για τουλάχιστον 5 λεπτά. Δείγματα εκπομπών αέριων ρύπων και, όπου απαιτείται, σωματιδίων (PN) λαμβάνονται επί 1 έως 3 λεπτά στο τέλος κάθε φάσης και δείγματα εκπομπών PM λαμβάνονται σύμφωνα με το στοιχείο γ)·
 Κατά παρέκκλιση από το προηγούμενο εδάφιο, σε περίπτωση δοκιμής κινητήρων ανάφλεξης με σπινθηριστή με χρήση των κύκλων G1, G2 ή G3 ή κατά τη διεξαγωγή μετρήσεων σύμφωνα με την παράγραφο 5.6 του παρόντος κανονισμού, κάθε φάση έχει διάρκεια τουλάχιστον 3 λεπτών. Σε αυτές τις περιπτώσεις, δείγματα εκπομπών αέριων ρύπων και, όπου απαιτείται, PN λαμβάνονται τουλάχιστον κατά τα 2 τελευταία λεπτά κάθε φάσης και δείγματα εκπομπών PM λαμβάνονται σύμφωνα με το στοιχείο γ).
 Η διάρκεια κάθε φάσης και ο χρόνος δειγματοληψίας μπορούν να παραταθούν προκειμένου να βελτιωθεί η ακρίβεια.
 Η διάρκεια κάθε φάσης καταγράφεται και δηλώνεται·
 γ)
 Για τις εκπομπές σωματιδιακού υλικού, η δειγματοληψία μπορεί να γίνεται είτε με τη μέθοδο μονού φίλτρου είτε με τη μέθοδο πολλαπλών φίλτρων. Επειδή τα αποτελέσματα των δύο αυτών μεθόδων ενδέχεται να διαφέρουν ελαφρώς, μαζί με τα αποτελέσματα δηλώνεται και η χρησιμοποιηθείσα μέθοδος.
 Στη μέθοδο του μονού φίλτρου, λαμβάνονται υπόψη κατά τη δειγματοληψία οι συντελεστές στάθμισης της φάσης που έχουν καθοριστεί στη διαδικασία του κύκλου δοκιμής και η πραγματική ροή καυσαερίων ρυθμίζοντας αναλόγως τον ρυθμό ροής του δείγματος και/ή το χρόνο δειγματοληψίας. Ο πραγματικός συντελεστής στάθμισης της δειγματοληψίας σωματιδιακού υλικού πρέπει να διαφέρει κατά ±0,005 το πολύ από τον συντελεστή στάθμισης της δεδομένης φάσης.
 Η δειγματοληψία γίνεται όσο το δυνατόν βραδύτερα σε κάθε φάση. Στη μέθοδο μονού φίλτρου, η ολοκλήρωση της δειγματοληψίας σωματιδιακού υλικού πραγματοποιείται σε χρόνο ±5 δευτερολέπτων από την ολοκλήρωση της μέτρησης των εκπομπών αερίων. Ο χρόνος δειγματοληψίας ανά φάση είναι τουλάχιστον 20 δευτερόλεπτα στη μέθοδο του μονού φίλτρου και τουλάχιστον 60 δευτερόλεπτα στη μέθοδο των πολλαπλών φίλτρων. Σε συστήματα τα οποία δεν διαθέτουν δυνατότητα παράκαμψης, ο χρόνος δειγματοληψίας ανά φάση είναι τουλάχιστον 60 δευτερόλεπτα και για τις δύο μεθόδους, μονού φίλτρου και πολλαπλών φίλτρων.
 δ)
 Οι στροφές και το φορτίο του κινητήρα, η θερμοκρασία του αέρα εισαγωγής, η ροή του καυσίμου και, όπου απαιτείται, η ροή αέρα ή καυσαερίων μετρώνται σε κάθε φάση κατά τα ίδια διαστήματα που χρησιμοποιούνται και για τη μέτρηση των συγκεντρώσεων αερίων.
 Καταγράφονται και οποιαδήποτε πρόσθετα δεδομένα απαιτούνται για τον υπολογισμό.
 ε)
 Εάν διακοπεί η λειτουργία του κινητήρα ή η δειγματοληψία εκπομπών οποιαδήποτε στιγμή μετά την έναρξη της δειγματοληψίας εκπομπών για μια διακριτή φάση και με τη μέθοδο του μονού φίλτρου, η δοκιμή ακυρώνεται και επαναλαμβάνεται ξεκινώντας από τη διαδικασία προθέρμανσης του κινητήρα. Στην περίπτωση μέτρησης σωματιδιακού υλικού με χρήση της μεθόδου πολλαπλών φίλτρων (ένα φίλτρο δειγματοληψίας για κάθε φάση λειτουργίας), η δοκιμή συνεχίζεται με τη σταθεροποίηση του κινητήρα στην προηγούμενη φάση για να ρυθμιστεί η θερμοκρασία του κινητήρα και, στη συνέχεια, με έναρξη της μέτρησης στη φάση στην οποία σταμάτησε ο κινητήρας·
 στ)
 Εκτελούνται οι διαδικασίες μετά τη δοκιμή σύμφωνα με την παράγραφο 7.3.2 του παρόντος παραρτήματος.
 7.8.1.3. Κριτήρια επικύρωσης
 Κατά τη διάρκεια κάθε φάσης του δεδομένου κύκλου δοκιμών υπό σταθερές


text:
συνθήκες μετά την αρχική μεταβατική περίοδο, οι μετρούμενες στροφές δεν διαφέρουν από τις στροφές αναφοράς κατά ποσοστό μεγαλύτερο του ±1 % των ονομαστικών στροφών ή ±3 min-1, όποια από τις δύο τιμές είναι μεγαλύτερη, εκτός από τις στροφές βραδυπορίας οι οποίες βρίσκονται εντός των ορίων ανοχών που δηλώνονται από τον κατασκευαστή. Η μετρούμενη ροπή δεν διαφέρει από τη ροπή αναφοράς περισσότερο από ±2 % της μέγιστης ροπής στις στροφές δοκιμής.
 7.8.2. Ακολουθία δοκιμής εκπομπών για κύκλο RMC
 7.8.2.1. Προθέρμανση του κινητήρα
 Εκτελείται η διαδικασία πριν από τη δοκιμή σύμφωνα με την παράγραφο 7.3.1 του παρόντος παραρτήματος, συμπεριλαμβανομένης της βαθμονόμησης του αναλυτή. Ο κινητήρας προθερμαίνεται χρησιμοποιώντας την ακολουθία προετοιμασίας που καθορίζεται στην παράγραφο 7.3.1.1.4 του παρόντος παραρτήματος. Αμέσως μετά από αυτήν τη διαδικασία προετοιμασίας του κινητήρα, εάν οι στροφές και η ροπή του κινητήρα δεν έχουν ρυθμιστεί ήδη για την πρώτη φάση της δοκιμής, μεταβάλλονται σε γραμμική βαθμίδα 20 ± 1 δευτερολέπτων ως προς την πρώτη φάση της δοκιμής. Η μέτρηση του κύκλου δοκιμών ξεκινά 5 έως 10 δευτερόλεπτα μετά το τέλος της βαθμίδας.
 7.8.2.2. Εκτέλεση κύκλου δοκιμής κατά βαθμίδες
 Η δοκιμή πραγματοποιείται με τη σειρά των αριθμών φάσης που καθορίζεται για τον κύκλο δοκιμών (βλέπε προσάρτημα A.6 του παρόντος παραρτήματος). Εάν δεν διατίθεται κύκλος RMC για τον καθορισμένο κύκλο NRSC, ακολουθείται η διαδικασία διακριτών φάσεων που περιγράφεται στην παράγραφο 7.8.1 του παρόντος παραρτήματος.
 Ο κινητήρας λειτουργεί για προκαθορισμένο διάστημα σε κάθε φάση. Η μετάβαση από τη μία φάση στην επόμενη πραγματοποιείται γραμμικά σε 20 ± 1 δευτερόλεπτα, σύμφωνα με τα όρια ανοχής που καθορίζονται στην παράγραφο 7.8.2.4 του παρόντος παραρτήματος.
 Για τους κύκλους κατά βαθμίδες, οι τιμές στροφών και ροπής αναφοράς παράγονται με ελάχιστη συχνότητα 1 Hz και αυτή η ακολουθία σημείων χρησιμοποιείται για την εκτέλεση του κύκλου. Κατά τη μετάβαση μεταξύ φάσεων, οι αποκανονικοποιημένες τιμές στροφών και ροπής αναφοράς κλιμακώνονται γραμμικά μεταξύ των φάσεων για τη δημιουργία σημείων αναφοράς. Οι κανονικοποιημένες τιμές ροπής αναφοράς δεν κλιμακώνονται γραμμικά μεταξύ των φάσεων και δεν αποκανονικοποιούνται στη συνέχεια. Εάν η βαθμίδα στροφών και ροπής διέρχεται από ένα σημείο πάνω από την καμπύλη ροπής του κινητήρα, συνεχίζεται για τον έλεγχο των τιμών ροπής αναφοράς και το αίτημα χειριστή επιτρέπεται να φτάσει στο μέγιστο επίπεδο.
 Καθ’ όλη τη διάρκεια του κύκλου δοκιμών RMC (κατά τη διάρκεια κάθε φάσης και συμπεριλαμβανομένων των βαθμίδων μεταξύ των φάσεων), μετράται η συγκέντρωση κάθε αέριου ρύπου και, όπου υπάρχει ισχύον όριο, πραγματοποιείται δειγματοληψία σωματιδιακού υλικού (PM) και αριθμού σωματιδίων (PN). Οι αέριοι ρύποι μπορούν να μετρώνται σε πρωτογενή ή αραιωμένη μορφή και να καταγράφονται συνεχώς· εάν είναι αραιωμένοι, μπορούν να λαμβάνονται δείγματά τους και σε σάκο δειγματοληψίας. Το δείγμα σωματιδίων αραιώνεται με κατάλληλα προετοιμασμένο και καθαρό αέρα. Από την πλήρη διαδικασία της δοκιμής λαμβάνεται ένα δείγμα και, στην περίπτωση σωματιδιακού υλικού (PM), συλλέγεται σε ένα μονό φίλτρο δειγματοληψίας σωματιδιακού υλικού.
 Για τον υπολογισμό των ειδικών εκπομπών πέδησης, το πραγματικό έργο κύκλου υπολογίζεται ενσωματώνοντας την πραγματική ισχύ του κινητήρα σε ολόκληρο τον κύκλο.
 7.8.2.3. Ακολουθία της δοκιμής εκπομπών:
 α)
 Η εκτέλεση του κύκλου RMC, η δειγματοληψία καυσαερίων, η καταγραφή των


text:
δεδομένων και η ενσωμάτωση των μετρούμενων τιμών ξεκινούν ταυτοχρόνως·
 β)
 Οι στροφές και η ροπή ελέγχονται έως την πρώτη φάση του κύκλου δοκιμής·
 γ)
 Εάν ο κινητήρας σταματήσει οποιαδήποτε στιγμή κατά τη διάρκεια της εκτέλεσης του κύκλου RMC, η δοκιμή ακυρώνεται. Ο κινητήρας προετοιμάζεται εκ νέου και η δοκιμή επαναλαμβάνεται·
 δ)
 Στο τέλος του κύκλου RMC, συνεχίζεται η δειγματοληψία, εκτός της δειγματοληψίας σωματιδιακού υλικού (PM), διατηρώντας σε λειτουργία όλα τα συστήματα, ώστε να μπορέσει να παρέλθει ο χρόνος απόκρισης του συστήματος. Κατόπιν, διακόπτεται κάθε διαδικασία δειγματοληψίας και καταγραφής, συμπεριλαμβανομένης της καταγραφής των δειγμάτων υποβάθρου. Τέλος, διακόπτεται η λειτουργία κάθε συσκευής ολοκλήρωσης και το τέλος του κύκλου δοκιμής αναφέρεται στα καταγεγραμμένα δεδομένα·
 ε)
 Εκτελούνται οι διαδικασίες μετά τη δοκιμή σύμφωνα με την παράγραφο 7.3.2 του παρόντος παραρτήματος.
 7.8.2.4. Κριτήρια επικύρωσης
 Οι δοκιμές RMC επικυρώνονται μέσω της ανάλυσης παλινδρόμησης που περιγράφεται στις παραγράφους 7.8.3.3 και 7.8.3.5 του παρόντος παραρτήματος. Τα επιτρεπόμενα όρια ανοχής του κύκλου RMC παρέχονται στον ακόλουθο πίνακα A.4-1. Σημειώνεται ότι τα όρια ανοχής του κύκλου RMC διαφέρουν από τα όρια ανοχής του κύκλου NRTC που αναφέρονται στον πίνακα A.4-2. Κατά τη διεξαγωγή δοκιμών σε κινητήρες με ισχύ αναφοράς μεγαλύτερη από 560 kW, μπορούν να χρησιμοποιηθούν οι ανοχές της γραμμής παλινδρόμησης του πίνακα A.4-2 και η διαγραφή σημείων του πίνακα A.4-3.
 Πίνακας A.4-1
 Ανοχές της γραμμής παλινδρόμησης για τον κύκλο RMC
 Στροφές
 Ροπή
 Ισχύς
 Τυπικό σφάλμα εκτίμησης (SEE) y επί του x
 μέγιστο 1 % των ονομαστικών στροφών
 μέγιστο 2 % της μέγιστης ροπής του κινητήρα
 μέγιστο 2 % της μέγιστης ισχύος του κινητήρα
 Κλίση της γραμμής παλινδρόμησης, a
 1
 0,99 έως 1,01
 0,98 έως 1,02
 0,98 έως 1,02
 Συντελεστής προσδιορισμού, r
 2
 ελάχιστο 0,990
 ελάχιστο 0,950
 ελάχιστο 0,950
 Σημείο τομής του y με τη γραμμή παλινδρόμησης, a
 0
 ±1 % των ονομαστικών στροφών
 ±20 Nm ή 2 % της μέγιστης ροπής, όποιο είναι μεγαλύτερο
 ±4 kW ή ±2 % της μέγιστης ισχύος, όποιο είναι μεγαλύτερο
 Στην περίπτωση που η δοκιμή RMC δεν εκτελείται σε κλίνη δοκιμών υπό μεταβατικές συνθήκες, όπου δεν είναι διαθέσιμες οι ανά δευτερόλεπτο τιμές στροφών και ροπής, χρησιμοποιούνται τα ακόλουθα κριτήρια επικύρωσης.
 Οι απαιτήσεις ορίων ανοχής στροφών και ροπής για κάθε φάση αναφέρονται στην παράγραφο 7.8.1.3 του παρόντος παραρτήματος. Για τις γραμμικές μεταβάσεις στροφών και ροπής διάρκειας 20 δευτερολέπτων μεταξύ των φάσεων δοκιμής RMC υπό σταθερές συνθήκες (παράγραφος 7.4.1.2 του παρόντος παραρτήματος), εφαρμόζονται τα ακόλουθα όρια ανοχής για τις στροφές και το φορτίο για τη βαθμίδα: οι στροφές διατηρούνται σε γραμμικό επίπεδο σε τιμές εντός του ±2 % των ονομαστικών στροφών. Η ροπή διατηρείται σε γραμμικό επίπεδο σε τιμές εντός του ±5 % της μέγιστης ροπής στις ονομαστικές στροφές.
 7.8.3. Κύκλος δοκιμών υπό μεταβατικές συνθήκες (NRTC και LSI-NRTC)
 Οι εντολές αριθμών στροφών και ροπών αναφοράς εκτελούνται διαδοχικά για τη διεξαγωγή του κύκλου NRTC και LSI-NRTC. Οι εντολές στροφών και ροπής δίδονται με συχνότητα τουλάχιστον 5 Hz. Δεδομένου ότι ο κύκλος δοκιμών αναφοράς καθορίζεται για συχνότητα 1 Hz, οι ενδιάμεσες εντολές στροφών και ροπής παρεμβάλλονται γραμμικά στις τιμές ροπής αναφοράς που προκύπτουν από τη δημιουργία του κύκλου.


text:
Μικρές αποκανονικοποιημένες τιμές στροφών κοντά στις θερμές στροφές βραδυπορίας ενδέχεται να προκαλούν την ενεργοποίηση των ρυθμιστών χαμηλών στροφών βραδυπορίας και την υπέρβαση της ροπής αναφοράς από τη ροπή του κινητήρα, ακόμα και εάν το αίτημα χειριστή βρίσκεται στο ελάχιστο επίπεδο. Στις περιπτώσεις αυτές, συνιστάται να ελέγχεται το δυναμόμετρο, έτσι ώστε να δίνει προτεραιότητα στην εφαρμογή της ροπής αναφοράς αντί των στροφών αναφοράς και να αφήνει τον κινητήρα να ρυθμίζει τις στροφές.
 Υπό συνθήκες ψυχρής εκκίνησης, οι κινητήρες δύναται να χρησιμοποιούν διάταξη ενισχυμένων στροφών βραδυπορίας για την ταχεία προθέρμανση του κινητήρα και των διατάξεων μετεπεξεργασίας. Υπό τις συνθήκες αυτές, πολύ χαμηλές κανονικοποιημένες στροφές δημιουργούν στροφές αναφοράς χαμηλότερες από τις εν λόγω υψηλότερες ενισχυμένες στροφές βραδυπορίας. Στην περίπτωση αυτή, συνιστάται να ελέγχεται το δυναμόμετρο, έτσι ώστε να δίνει προτεραιότητα στην εφαρμογή της ροπής αναφοράς και να αφήνει τον κινητήρα να ρυθμίζει τις στροφές όταν το αίτημα χειριστή βρίσκεται στο ελάχιστο επίπεδο.
 Κατά τη διάρκεια μιας δοκιμής εκπομπών, οι στροφές και η ροπή αναφοράς και οι στροφές και η ροπή ανάδρασης καταγράφονται με ελάχιστη συχνότητα 1 Hz, αλλά κατά προτίμηση με συχνότητα 5 Hz ή ακόμα και 10 Hz. Αυτή η μεγαλύτερη συχνότητα καταγραφής είναι σημαντική, καθώς βοηθά στην ελαχιστοποίηση της στρέβλωσης που προκαλεί η χρονική υστέρηση μεταξύ των τιμών στροφών και ροπής αναφοράς και των μετρούμενων τιμών στροφών και ροπής ανάδρασης.
 Οι στροφές και η ροπή αναφοράς και ανάδρασης μπορούν να καταγράφονται με χαμηλότερες συχνότητες (έως και 1 Hz), εάν καταγράφονται οι μέσες τιμές κατά το χρονικό διάστημα μεταξύ των καταγραφόμενων τιμών. Οι μέσες τιμές υπολογίζονται βάσει των τιμών ανάδρασης, οι οποίες ενημερώνονται με συχνότητα τουλάχιστον 5 Hz. Αυτές οι καταγραφόμενες τιμές χρησιμοποιούνται για τον υπολογισμό στατιστικών στοιχείων επικύρωσης του κύκλου και του συνολικού έργου.
 7.8.3.1. Εκτέλεση κύκλου δοκιμής μεταβατικών συνθηκών NRTC
 Εκτελούνται οι διαδικασίες πριν από τη δοκιμή σύμφωνα με την παράγραφο 7.3.1 του παρόντος παραρτήματος, συμπεριλαμβανομένης της βαθμονόμησης του αναλυτή.
 Η δοκιμή ξεκινά ως εξής:
 Η ακολουθία δοκιμής ξεκινά αμέσως μετά την εκκίνηση του κινητήρα από ψυχρή κατάσταση, όπως καθορίζεται στην παράγραφο 7.3.1.2 του παρόντος παραρτήματος, στην περίπτωση δοκιμής NRTC ψυχρής εκκίνησης ή από κατάσταση θερμού εμποτισμού στην περίπτωση δοκιμής NRTC θερμής εκκίνησης. Ακολουθείται η ακολουθία που περιγράφεται στην παράγραφο 7.4.2.1 του παρόντος παραρτήματος.
 Η καταγραφή δεδομένων, η δειγματοληψία καυσαερίων και η ενσωμάτωση μετρούμενων τιμών ξεκινούν ταυτοχρόνως με την εκκίνηση του κινητήρα. Ο κύκλος δοκιμών ξεκινά όταν τεθεί σε λειτουργία ο κινητήρας και εκτελείται σύμφωνα με το χρονοδιάγραμμα του προσαρτήματος A.6. του παρόντος παραρτήματος.
 Στο τέλος του κύκλου, συνεχίζεται η δειγματοληψία διατηρώντας σε λειτουργία όλα τα συστήματα, ώστε να μπορέσει να παρέλθει ο χρόνος απόκρισης του συστήματος. Κατόπιν, διακόπτεται κάθε διαδικασία δειγματοληψίας και καταγραφής, συμπεριλαμβανομένης της καταγραφής των δειγμάτων υποβάθρου. Τέλος, διακόπτεται η λειτουργία κάθε συσκευής ολοκλήρωσης και το τέλος του κύκλου δοκιμής αναφέρεται στα καταγεγραμμένα δεδομένα.
 Εκτελούνται οι διαδικασίες μετά τη δοκιμή σύμφωνα με την παράγραφο 7.3.2 του παρόντος παραρτήματος.
 7.8.3.2. Εκτέλεση κύκλου δοκιμών LSI-NRTC
 Εκτελούνται οι διαδικασίες πριν από τη δοκιμή σύμφωνα με την παράγραφο 7.3.1 του παρόντος παραρτήματος, συμπεριλαμβανομένης της προετοιμασίας και της βαθμονόμησης του αναλυτή.
 Η


text:
δοκιμή ξεκινά ως εξής:
 Η δοκιμή αρχίζει σύμφωνα με την ακολουθία που καθορίζεται στην παράγραφο 7.4.2.2 του παρόντος παραρτήματος.
 Η καταγραφή δεδομένων, η δειγματοληψία καυσαερίων και η ολοκλήρωση των μετρούμενων τιμών ξεκινούν ταυτοχρόνως με την έναρξη του κύκλου LSI-NRTC στο τέλος της περιόδου λειτουργίας σε βραδυπορία των 30 δευτερολέπτων που καθορίζεται στην παράγραφο 7.4.2.2 στοιχείο β) του παρόντος παραρτήματος. Ο κύκλος δοκιμών εκτελείται σύμφωνα με το χρονοδιάγραμμα του προσαρτήματος A.6 του παρόντος παραρτήματος.
 Στο τέλος του κύκλου, συνεχίζεται η δειγματοληψία διατηρώντας σε λειτουργία όλα τα συστήματα, ώστε να μπορέσει να παρέλθει ο χρόνος απόκρισης του συστήματος. Κατόπιν, διακόπτεται κάθε διαδικασία δειγματοληψίας και καταγραφής, συμπεριλαμβανομένης της καταγραφής των δειγμάτων υποβάθρου. Τέλος, διακόπτεται η λειτουργία κάθε συσκευής ολοκλήρωσης και το τέλος του κύκλου δοκιμής αναφέρεται στα καταγεγραμμένα δεδομένα.
 Εκτελούνται οι διαδικασίες μετά τη δοκιμή σύμφωνα με την παράγραφο 7.3.2 του παρόντος παραρτήματος.
 7.8.3.3. Κριτήρια επικύρωσης κύκλου για τον κύκλο δοκιμών υπό μεταβατικές συνθήκες (NRTC και LSI-NRTC)
 Για να ελεγχθεί η εγκυρότητα μιας δοκιμής, εφαρμόζονται τα κριτήρια επικύρωσης κύκλου στις τιμές αναφοράς και ανάδρασης της ροπής, των στροφών, της ισχύος και του συνολικού έργου.
 7.8.3.4. Υπολογισμός του έργου κύκλου
 Πριν από τον υπολογισμό του έργου κύκλου, παραλείπονται οποιεσδήποτε τιμές στροφών και ροπής που καταγράφονται κατά την εκκίνηση του κινητήρα. Σημεία με αρνητικές τιμές ροπής θεωρούνται μηδενικό έργο. Το πραγματικό έργο κύκλου W
 act (σε kWh) υπολογίζεται με βάση όλες τις τιμές στροφών και ροπής ανάδρασης του κινητήρα. Το έργο κύκλου αναφοράς W
 ref (σε kWh) υπολογίζεται με βάση όλες τις τιμές αναφοράς στροφών και ροπής του κινητήρα. Το πραγματικό έργο κύκλου W
 act χρησιμοποιείται για τη σύγκριση με το έργο του κύκλου αναφοράς W
 ref και για τον υπολογισμό των ειδικών εκπομπών της πέδησης (βλέπε παράγραφο 7.2 του παρόντος παραρτήματος).
 Η τιμή του W
 act είναι μεταξύ 85 τοις εκατό και 105 τοις εκατό της τιμής του W
 ref.
 7.8.3.5. Στατιστικά στοιχεία επικύρωσης (βλ. παράρτημα 5 προσάρτημα Α.3.)
 Υπολογίζεται η γραμμική παλινδρόμηση μεταξύ των τιμών αναφοράς και ανάδρασης για τις στροφές, τη ροπή και την ισχύ.
 Προκειμένου να ελαχιστοποιείται η στρέβλωση που προκαλεί η χρονική υστέρηση μεταξύ των τιμών αναφοράς και αυτών του κύκλου ανάδρασης, ολόκληρη η ακολουθία των ενδείξεων ανάδρασης των στροφών και της ροπής κινητήρα μπορεί να προωθείται ή να καθυστερεί χρονικά σε σχέση με την ακολουθία των στροφών και της ροπής αναφοράς. Αν μετατοπίζονται οι ενδείξεις ανάδρασης, μετατοπίζονται στην ίδια απόσταση και προς την ίδια κατεύθυνση τόσο οι στροφές όσο και η ροπή.
 Χρησιμοποιείται η μέθοδος των ελαχίστων τετραγώνων, ενώ η εξίσωση της γραμμής που διέρχεται από τα περισσότερα σημεία έχει τη μορφή:
 y = a
 1
 x + a0
 (A.4-19)
 όπου:
 y
 =
 η τιμή ανάδρασης στροφών (min-1), ροπής (Nm) ή ισχύος (kW)
 a1
 =
 κλίση της γραμμής παλινδρόμησης
 x
 =
 η τιμή αναφοράς στροφών (min-1), ροπής (Nm) ή ισχύος (kW)
 a0
 =
 σημείο τομής του y με τη γραμμή παλινδρόμησης
 Για κάθε γραμμή παλινδρόμησης υπολογίζονται το τυπικό σφάλμα εκτίμησης (SEE) του y επί του x, καθώς και ο συντελεστής προσδιορισμού (r
 2) (παράρτημα 4 προσάρτημα Α.2.).
 Συνιστάται η


text:
ανάλυση αυτή να διενεργείται σε συχνότητα 1 Hz. Προκειμένου να θεωρηθεί η δοκιμή έγκυρη, πρέπει να ικανοποιούνται τα κριτήρια του πίνακα Α.4-2 ακολούθως.
 Πίνακας A.4-2
 Ανοχές της γραμμής παλινδρόμησης
 Στροφές
 Ροπή
 Ισχύς
 Τυπικό σφάλμα εκτίμησης (SEE) του y επί του x
 ≤ 5,0 % των μέγιστων στροφών δοκιμής
 ≤ 10,0 % της μέγιστης ροπής του διαγράμματος ισχύος
 ≤ 10,0 % της μέγιστης ισχύος του διαγράμματος ισχύος
 Κλίση της γραμμής παλινδρόμησης, a
 1
 0,95 έως 1,03
 0,83 έως 1,03
 0,89 έως 1,03
 Συντελεστής προσδιορισμού, r
 2
 ελάχιστο 0,970
 ελάχιστο 0,850
 ελάχιστο 0,910
 Σημείο τομής του y με τη γραμμή παλινδρόμησης, a
 0
 ≤ 10 % των στροφών βραδυπορίας
 ±20 Nm ή ±2 % της μέγιστης ροπής, όποια είναι μεγαλύτερη
 ±4 Nm ή ±2 % της μέγιστης ισχύος, όποια είναι μεγαλύτερη
 Για λόγους παλινδρόμησης μόνο, επιτρέπονται διαγραφές σημείων στις περιπτώσεις που σημειώνονται στον πίνακα A.4-3 ακολούθως, πριν από τον υπολογισμό της παλινδρόμησης. Ωστόσο, τα σημεία αυτά δεν διαγράφονται για τον υπολογισμό του κύκλου και των εκπομπών κύκλου. Ως σημείο βραδυπορίας ορίζεται ένα σημείο το οποίο έχει κανονικοποιημένη ροπή αναφοράς 0 % και κανονικοποιημένες στροφές αναφοράς 0 %. Διαγραφή σημείου μπορεί να εφαρμόζεται σε ολόκληρο τον κύκλο ή σε οποιοδήποτε μέρος του· πρέπει να προσδιορίζονται τα σημεία που διαγράφονται.
 Πίνακας A.4-3
 Επιτρεπόμενες διαγραφές σημείων από την ανάλυση παλινδρόμησης
 Συμβάν
 Συνθήκες (n = στροφές κινητήρα, T = ροπή)
 Επιτρεπόμενες διαγραφές σημείων
 Ελάχιστο αίτημα χειριστή (σημείο βραδυπορίας)
 n
 ref = n
 idle
 και
 T
 ref = 0
 και
 T
 act > (T
 ref - 0,02 T
 maxmappedtorque)
 και
 T
 act < (T
 ref + 0,02 T
 maxmappedtorque)
 στροφές και ισχύς
 Ελάχιστο αίτημα χειριστή
 n
 act ≤ 1,02 n
 ref and T
 act > T
 ref
 ή
 n
 act > n
 ref and T
 act ≤ T
 ref
 ή
 n
 act > 1,02 n
 ref and T
 ref < T
 act ≤ (T
 ref + 0,02 T
 maxmappedtorque)
 ισχύς και είτε ροπή είτε στροφές
 Μέγιστο αίτημα χειριστή
 n
 act < n
 ref and T
 act ≥ T
 ref
 ή
 n
 act ≥ 0,98 n
 ref and T
 act < T
 ref
 ή
 n
 act < 0,98 n
 ref and T
 ref > T
 act ≥ (T
 ref – 0,02 T
 maxmappedtorque)
 ισχύς και είτε ροπή είτε στροφές
 όπου:
 nref
 οι στροφές αναφοράς (βλ. παράγραφο 7.7.2 του παρόντος παραρτήματος)
 nidle
 είναι οι στροφές βραδυπορίας
 nact
 είναι ο πραγματικός (μετρούμενος) αριθμός στροφών
 Tref
 είναι η ροπή αναφοράς (βλ. παράγραφο 7.7.2 του παρόντος παραρτήματος)
 Tact
 είναι η πραγματική (μετρούμενη) ροπή
 Tmaxmappedtorque
 είναι η υψηλότερη τιμή ροπής της καμπύλης ροπής υπό πλήρες φορτίο που σχεδιάζεται σύμφωνα με την παράγραφο 7.6. του παρόντος παραρτήματος.
 8. ΔΙΑΔΙΚΑΣΙΕΣ ΜΕΤΡΗΣΗΣ
 8.1. Βαθμονόμηση και έλεγχοι επιδόσεων
 8.1.1. Εισαγωγή
 Στην παρούσα παράγραφο περιγράφονται οι απαιτούμενες βαθμονομήσεις και επαληθεύσεις των συστημάτων μέτρησης. Βλ. παράγραφο 9.4 του παρόντος παραρτήματος για τις προδιαγραφές που ισχύουν για τα επιμέρους όργανα.
 Βαθμονομήσεις ή επαληθεύσεις εκτελούνται γενικά σε ολόκληρη την αλυσίδα μέτρησης.
 Εάν δεν καθορίζεται βαθμονόμηση ή επαλήθευση για ένα τμήμα συστήματος μέτρησης, αυτό το τμήμα του συστήματος βαθμονομείται και οι επιδόσεις


text:
του επαληθεύονται με συχνότητα σύμφωνη με τυχόν συστάσεις του κατασκευαστή του συστήματος μέτρησης και με βάση την ορθή τεχνική κρίση.
 Χρησιμοποιούνται διεθνώς αναγνωρισμένα πρότυπα για τη συμμόρφωση με τα όρια ανοχής που προσδιορίζονται για βαθμονομήσεις και επαληθεύσεις.
 8.1.2. Σύνοψη βαθμονόμησης και επαλήθευσης
 Στον πίνακα A.4-4 συνοψίζονται οι βαθμονομήσεις και οι επαληθεύσεις που περιγράφονται στην παρούσα παράγραφο και αναφέρεται ο χρόνος κατά τον οποίο πρέπει να εκτελούνται.
 Πίνακας A.4-4
 Σύνοψη βαθμονομήσεων και επαληθεύσεων
 Τύπος βαθμονόμησης ή επαλήθευσης
 Ελάχιστη συχνότητα (1)
 8.1.3: Ακρίβεια, επαναληψιμότητα και θόρυβος
 Ακρίβεια: Δεν απαιτείται, αλλά συνιστάται για την αρχική εγκατάσταση.
 Επαναληψιμότητα: Δεν απαιτείται, αλλά συνιστάται για την αρχική εγκατάσταση.
 Θόρυβος: Δεν απαιτείται, αλλά συνιστάται για την αρχική εγκατάσταση.
 8.1.4: Επαλήθευση γραμμικότητας
 Στροφές: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Ροπή: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Ροές καθαρών αερίων και αραιωμένων καυσαερίων: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση, εκτός εάν η ροή επαληθεύεται μέσω ελέγχου προπανίου ή ισοζυγίου άνθρακα ή οξυγόνου.
 Ροή καυσαερίων: Κατά την αρχική εγκατάσταση, εντός διαστήματος 185 ημερών πριν από τη δοκιμή και μετά από μείζονα συντήρηση, εκτός εάν η ροή επαληθεύεται μέσω ελέγχου προπανίου ή ισοζυγίου άνθρακα ή οξυγόνου.
 Αναλυτές αερίων: Κατά την αρχική εγκατάσταση, εντός διαστήματος 35 ημερών πριν από τη δοκιμή και μετά από μείζονα συντήρηση.
 Ισοζύγιο σωματιδιακού υλικού (PM): Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Αυτόνομη πίεση και θερμοκρασία: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 8.1.5: Απόκριση συστήματος συνεχούς ανάλυσης αερίων και επικαιροποίηση-καταγραφή επαλήθευσης – για αναλυτές αερίων που δεν αντισταθμίζονται συνεχώς για άλλα είδη αερίων
 Κατά την αρχική εγκατάσταση ή μετά από τροποποίηση του συστήματος που επηρεάζει την απόκριση.
 8.1.6: Απόκριση συστήματος συνεχούς ανάλυσης αερίων και επικαιροποίηση-καταγραφή επαλήθευσης – για αναλυτές αερίων που αντισταθμίζονται συνεχώς για άλλα είδη αερίων
 Κατά την αρχική εγκατάσταση ή μετά από τροποποίηση του συστήματος που επηρεάζει την απόκριση.
 8.1.7.1 : Ροπή
 Κατά την αρχική εγκατάσταση και μετά από μείζονα συντήρηση.
 8.1.7.2 : Πίεση, θερμοκρασία, σημείο δρόσου
 Κατά την αρχική εγκατάσταση και μετά από μείζονα συντήρηση.
 8.1.8.1 : Ροή καυσίμου
 Κατά την αρχική εγκατάσταση και μετά από μείζονα συντήρηση.
 8.1.8.2 : Ροή αέρα εισαγωγής
 Κατά την αρχική εγκατάσταση και μετά από μείζονα συντήρηση.
 8.1.8.3 : Ροή καυσαερίων
 Κατά την αρχική εγκατάσταση και μετά από μείζονα συντήρηση.
 8.1.8.4 : Ροή αραιωμένου καυσαερίου (CVS και PFD)
 Κατά την αρχική εγκατάσταση και μετά από μείζονα συντήρηση.
 8.1.8.5 : CVS/PFD και επαλήθευση δειγματολήπτη παρτίδας (2)
 Κατά την αρχική εγκατάσταση, εντός διαστήματος 35 ημερών πριν από τη δοκιμή και μετά από μείζονα συντήρηση. (έλεγχος προπανίου)
 8.1.8.5.8: Επαλήθευση αποξηραντή δείγματος
 Για θερμικούς ψύκτες: κατά την εγκατάσταση και μετά από μείζονα συντήρηση. Για οσμωτικές μεμβράνες: κατά την εγκατάσταση, εντός διαστήματος 35 ημερών από τη δοκιμή και μετά από μείζονα συντήρηση
 8.1.8.8: Διαρροή κενού
 Πριν από το τέλος κάθε


text:
εργαστηριακής δοκιμής σύμφωνα με την παράγραφο 7.1.
 8.1.9.1 : Παρεμποδιστική δράση H2O σε αναλυτή CO2 NDIR
 Κατά την αρχική εγκατάσταση και μετά από μείζονα συντήρηση.
 8.1.9.2 : Παρεμποδιστική δράση H2O και CO2 σε αναλυτή CO2 NDIR
 Κατά την αρχική εγκατάσταση και μετά από μείζονα συντήρηση.
 8.1.10.1 : Βαθμονόμηση FID
 Βελτιστοποίηση FID THC και επαλήθευση FID THC
 Βαθμονόμηση, βελτιστοποίηση και προσδιορισμός απόκρισης CH4: κατά την αρχική εγκατάσταση και μετά από μείζονα συντήρηση.
 Επαλήθευση απόκρισης CH4: κατά την αρχική εγκατάσταση, εντός διαστήματος 185 ημερών πριν από τη δοκιμή και μετά από μείζονα συντήρηση.
 8.1.10.2 : Παρεμποδιστική δράση Ο2 σε FID πρωτογενούς καυσαερίου
 Για όλους τους αναλυτές FID: κατά την αρχική εγκατάσταση και μετά από μείζονα συντήρηση
 Για τους αναλυτές FID THC: κατά την αρχική εγκατάσταση, μετά από μείζονα συντήρηση και μετά από βελτιστοποίηση του FID σύμφωνα με την παράγραφο 8.1.10.1.
 8.1.11.1: Απόσβεση CO2 και H2O για αναλυτή CLD
 Κατά την αρχική εγκατάσταση και μετά από μείζονα συντήρηση.
 8.1.11.3: Παρεμποδιστική δράση HC και H2O σε NDUV
 Κατά την αρχική εγκατάσταση και μετά από μείζονα συντήρηση.
 8.1.11.4: Διείσδυση NO2 στον αποξηραντή δείγματος (ψύκτη)
 Κατά την αρχική εγκατάσταση και μετά από μείζονα συντήρηση.
 8.1.11.5: Μετατροπή μετατροπέα NO2-σε-NO
 Κατά την αρχική εγκατάσταση, εντός διαστήματος 35 ημερών πριν από τη δοκιμή και μετά από μείζονα συντήρηση.
 8.1.12.1: Ζυγός PM και ζύγιση σωματιδίων
 Ανεξάρτητη επαλήθευση: κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Επαληθεύσεις μηδενισμού, προσδιορισμού του μεγίστου της κλίμακας και δείγματος αναφοράς: εντός 12 ωρών πριν από τη ζύγιση και μετά από μείζονα συντήρηση.
 8.1.3. Επαληθεύσεις της ακρίβειας, της επαναληψιμότητας και του θορύβου
 Οι τιμές επιδόσεων των επιμέρους οργάνων που καθορίζονται στον πίνακα 8 αποτελούν τη βάση για τον προσδιορισμό της ακρίβειας, της επαναληψιμότητας και του θορύβου ενός οργάνου.
 Δεν απαιτείται επαλήθευση της ακρίβειας, της επαναληψιμότητας ή του θορύβου των οργάνων. Ωστόσο, ενδέχεται να είναι χρήσιμο να πραγματοποιούνται οι επαληθεύσεις αυτές για τον καθορισμό προδιαγραφών για ένα νέο όργανο, για την επαλήθευση των επιδόσεων ενός νέου οργάνου μετά την παράδοσή του ή για την επίλυση προβλημάτων ενός υφιστάμενου οργάνου.
 8.1.4. Επαλήθευση γραμμικότητας
 8.1.4.1. Πεδίο εφαρμογής και συχνότητα
 Επαλήθευση γραμμικότητας πραγματοποιείται για κάθε σύστημα μέτρησης που παρατίθεται στον πίνακα A.4-5 τουλάχιστον με τη συχνότητα που αναφέρεται στον πίνακα, σύμφωνα με τις συστάσεις του κατασκευαστή του συστήματος μέτρησης και την ορθή τεχνική κρίση. Σκοπός της επαλήθευσης γραμμικότητας είναι να προσδιοριστεί ότι ένα σύστημα μέτρησης παρέχει αναλογική απόκριση σε όλο το εύρος της περιοχής μέτρησης που ενδιαφέρει τον ερευνητή. Η επαλήθευση γραμμικότητας συνίσταται στην εισαγωγή μιας σειράς τουλάχιστον 10 τιμών αναφοράς σε ένα σύστημα μέτρησης, εκτός εάν ορίζεται διαφορετικά. Το σύστημα μέτρησης ποσοτικοποιεί κάθε τιμή αναφοράς. Οι μετρούμενες τιμές συγκρίνονται συλλογικά με τις τιμές αναφοράς με χρήση γραμμικής παλινδρόμησης ελαχίστων τετραγώνων και των κριτηρίων γραμμικότητας που προσδιορίζονται στον πίνακα A.4-5.
 8.1.4.2. Απαιτήσεις επιδόσεων
 Εάν ένα σύστημα μέτρησης δεν πληροί τα ισχύοντα κριτήρια γραμμικότητας του πίνακα A.4-5, η αστοχία διορθώνεται μέσω νέας βαθμονόμησης, επισκευής ή αντικατάστασης των κατασκευαστικών στοιχείων, όπως απαιτείται. Η επαλήθευση γραμμικότητας επαναλαμβάνεται μετά τη διόρθωση της αστοχίας, ώστε να


text:
εξασφαλιστεί ότι το σύστημα μέτρησης πληροί τα κριτήρια γραμμικότητας.
 8.1.4.3. Διαδικασία
 Εφαρμόζεται το ακόλουθο πρωτόκολλο επαλήθευσης γραμμικότητας:
 α)
 Το σύστημα μέτρησης λειτουργεί υπό τις ειδικές για αυτό θερμοκρασίες, πιέσεις και ροές·
 β)
 Το όργανο ρυθμίζεται στο μηδέν, όπως θα ρυθμιζόταν πριν από μια δοκιμή εκπομπών, με την εισαγωγή μηδενικού σήματος. Για τους αναλυτές αερίων, χρησιμοποιείται αέριο μηδενισμού που πληροί τις προδιαγραφές της παραγράφου 9.5.1 του παρόντος παραρτήματος και εισάγεται απευθείας στη θύρα του αναλυτή·
 γ)
 Προσδιορίζεται το μέγιστο της κλίμακας του οργάνου, όπως θα γινόταν πριν από την δοκιμή εκπομπών, με την εισαγωγή σήματος προσδιορισμού του μεγίστου της κλίμακας. Για τους αναλυτές αερίων, χρησιμοποιείται αέριο προσδιορισμού του μεγίστου της κλίμακας που πληροί τις προδιαγραφές της παραγράφου 9.5.1 του παρόντος παραρτήματος και εισάγεται απευθείας στη θύρα του αναλυτή·
 δ)
 Μετά τον προσδιορισμό του μεγίστου της κλίμακας του οργάνου, ελέγχεται η ρύθμιση στο μηδέν με το ίδιο σήμα που χρησιμοποιήθηκε στο στοιχείο β) της παρούσας παραγράφου. Βάσει της μηδενικής ένδειξης, χρησιμοποιείται ορθή τεχνική κρίση για να προσδιοριστεί εάν πρέπει να μηδενιστεί εκ νέου το όργανο και/ή να προσδιοριστεί εκ νέου το μέγιστο της κλίμακας του οργάνου πριν από το επόμενο στάδιο·
 ε)
 Για όλες τις μετρούμενες ποσότητες, χρησιμοποιούνται οι συστάσεις του κατασκευαστή και η ορθή τεχνική κρίση για την επιλογή των τιμών αναφοράς, y
 refi
 , που καλύπτουν το πλήρες εύρος τιμών που αναμένονται κατά τη δοκιμή εκπομπών, αποφεύγοντας έτσι την ανάγκη παρέκτασης μεταξύ των τιμών αυτών. Επιλέγεται μηδενικό σήμα αναφοράς ως μια από τις τιμές αναφοράς της επαλήθευσης γραμμικότητας. Όσον αφορά την επαλήθευση γραμμικότητας αυτόνομης πίεσης και θερμοκρασίας, επιλέγονται τουλάχιστον τρεις τιμές αναφοράς. Για όλες τις άλλες επαληθεύσεις γραμμικότητας, επιλέγονται τουλάχιστον δέκα τιμές αναφοράς·
 στ)
 Εφαρμόζονται οι συστάσεις του κατασκευαστή του οργάνου και η ορθή τεχνική κρίση για την επιλογή της σειράς με την οποία θα εισαχθούν οι τιμές αναφοράς·
 ζ)
 Δημιουργούνται ποσότητες αναφοράς και εισάγονται σύμφωνα με την παράγραφο 8.1.4.4 του παρόντος παραρτήματος. Για τους αναλυτές αερίων, οι συγκεντρώσεις αερίων που είναι γνωστό ότι συμμορφώνονται με τις προδιαγραφές της παραγράφου 9.5.1 του παρόντος παραρτήματος χρησιμοποιούνται και εισάγονται απευθείας στη θύρα του αναλυτή·
 η)
 Το όργανο αφήνεται να σταθεροποιηθεί για ένα χρονικό διάστημα ενώ μετρά την τιμή αναφοράς·
 θ)
 Με συχνότητα καταγραφής τουλάχιστον ίση με την ελάχιστη συχνότητα, όπως προσδιορίζεται στον πίνακα 7, η τιμή αναφοράς μετράται για 30 δευτερόλεπτα και καταγράφεται ο αριθμητικός μέσος των καταγεγραμμένων τιμών
 ι)
 Τα στάδια που περιγράφονται στα στοιχεία ζ) έως θ) της παρούσας παραγράφου επαναλαμβάνονται έως ότου να μετρηθούν όλες οι ποσότητες αναφοράς·
 ια)
 Οι αριθμητικοί μέσοι
 καθώς και οι τιμές αναφοράς, y
 refi
 , χρησιμοποιούνται για τον υπολογισμό παραμέτρων γραμμικής παλινδρόμησης ελαχίστων τετραγώνων και στατιστικών τιμών για σκοπούς σύγκρισης με τα κριτήρια ελάχιστων επιδόσεων του πίνακα 5. Χρησιμοποιούνται οι υπολογισμοί που περιγράφονται στο προσάρτημα Α.3 του παραρτήματος 5.
 8.1.4.4. Σήματα αναφοράς
 Στην παρούσα παράγραφο περιγράφονται συνιστώμενες μέθοδοι για τη δημιουργία τιμών αναφοράς για το πρωτόκολλο επαλήθευσης γραμμικότητας της παραγράφου 8.1.4.3 του παρόντος παραρτήματος. Χρησιμοποιούνται τιμές αναφοράς που προσομοιώνουν πραγματικές τιμές ή εισάγεται πραγματική τιμή και μετράται με σύστημα μέτρησης τιμών αναφοράς. Στη δεύτερη


text:
περίπτωση, η τιμή αναφοράς είναι η τιμή που προκύπτει από το σύστημα μέτρησης τιμών αναφοράς. Οι τιμές αναφοράς και τα συστήματα μέτρησης τιμών αναφοράς είναι διεθνώς αναγνωρίσιμα.
 Στην περίπτωση συστημάτων μέτρησης με αισθητήρες, όπως θερμοστοιχεία, θερμόμετρα ηλεκτρικής αντίστασης και θερμίστορες, η επαλήθευση γραμμικότητας μπορεί να διενεργηθεί αφαιρώντας τον αισθητήρα από το σύστημα και χρησιμοποιώντας στη θέση του προσομοιωτή. Χρησιμοποιείται προσομοιωτής με ανεξάρτητη βαθμονόμηση και αντιστάθμιση ψυχρής επαφής, όπως απαιτείται. Η αβεβαιότητα του διεθνώς αναγνωρίσιμου προσομοιωτή, υπολογιζόμενη βάσει της θερμοκρασίας, είναι μικρότερη του 0,5 % της μέγιστης θερμοκρασίας λειτουργίας T
 max. Εάν χρησιμοποιηθεί αυτή η επιλογή, είναι απαραίτητη η χρήση αισθητήρων για τους οποίους δηλώνεται από τον προμηθευτή ότι παρουσιάζουν ακρίβεια μεγαλύτερη από το 0,5 % της T
 max σε σύγκριση με την τυπική καμπύλη βαθμονόμησής τους.
 8.1.4.5. Συστήματα μέτρησης για τα οποία απαιτείται επαλήθευση γραμμικότητας
 Στον πίνακα A.4-5 παρατίθενται συστήματα μέτρησης για τα οποία απαιτείται επαλήθευση γραμμικότητας. Για το συγκεκριμένο πίνακα ισχύουν οι ακόλουθες διατάξεις:
 α)
 Εκτελείται επαλήθευση γραμμικότητας συχνότερα, εάν αυτό συνιστάται από τον κατασκευαστή του οργάνου ή με βάση την ορθή τεχνική κρίση·
 β)
 Η ένδειξη «min»αναφέρεται στην ελάχιστη τιμή αναφοράς που χρησιμοποιείται κατά την επαλήθευση γραμμικότητας·
 Σημειώνεται ότι η τιμή αυτή μπορεί να είναι μηδενική ή αρνητική ανάλογα με το σήμα·
 γ)
 Η ένδειξη «max»αναφέρεται γενικά στην μέγιστη τιμή αναφοράς που χρησιμοποιείται κατά την επαλήθευση γραμμικότητας. Για παράδειγμα, στην περίπτωση διαχωριστών αερίων, η x
 max είναι η συγκέντρωση μη διαχωρισμένου, μη αραιωμένου αερίου προσδιορισμού του μεγίστου της κλίμακας. Στη συνέχεια, αναφέρονται ειδικές περιπτώσεις στις οποίες η ένδειξη «max»αφορά διαφορετική τιμή:
 i)
 Στην περίπτωση επαλήθευσης γραμμικότητας του ισοζυγίου σωματιδιακού υλικού (PM), η τιμή m
 max αναφέρεται στην τυπική μάζα ενός φίλτρου σωματιδιακού υλικού·
 ii)
 Στην περίπτωση επαλήθευσης γραμμικότητας της ροπής, η τιμή T
 max αναφέρεται στη δηλούμενη από τον κατασκευαστή μέγιστη τιμή αιχμής της ροπής κινητήρα του κινητήρα μέγιστης ροπής που θα υποβληθεί σε δοκιμή.
 δ)
 Στο εκάστοτε καθορισμένο εύρος τιμών περιλαμβάνονται και οι ακραίες τιμές. Για παράδειγμα, ένα καθορισμένο εύρος τιμών 0,98-1,02 όσον αφορά την κλίση a
 1 σημαίνει 0,98 ≤ a
 1 ≤ 1,02·
 ε)
 Οι εν λόγω επαληθεύσεις γραμμικότητας δεν απαιτούνται για συστήματα που ολοκληρώνουν με επιτυχία την επαλήθευση ρυθμού ροής αραιωμένου καυσαερίου που περιγράφεται στην παράγραφο 8.1.8.5 για τον έλεγχο προπανίου ή για συστήματα που συμφωνούν κατά ποσοστό έως ±2 % βάσει χημικού ισοζυγίου άνθρακα ή οξυγόνου του αέρα εισαγωγής, του καυσίμου και του καυσαερίου·
 στ)
 Τα κριτήρια a
 1 για τις ποσότητες αυτές πληρούνται μόνο εάν απαιτείται η απόλυτη τιμή της ποσότητας, σε αντίθεση με σήμα το οποίο είναι απλά γραμμικά ανάλογο της πραγματικής τιμής·
 ζ)
 Οι αυτόνομες θερμοκρασίες περιλαμβάνουν τις θερμοκρασίες του κινητήρα και τις συνθήκες περιβάλλοντος που χρησιμοποιούνται για τον καθορισμό ή την επαλήθευση των συνθηκών του κινητήρα· τις θερμοκρασίες που χρησιμοποιούνται για τον καθορισμό ή την επαλήθευση κρίσιμων συνθηκών στο σύστημα δοκιμής· και τις θερμοκρασίες που χρησιμοποιούνται στους υπολογισμούς εκπομπών:
 i)
 Απαιτούνται οι ακόλουθες επαληθεύσεις γραμμικότητας θερμοκρασίας. Αέρα εισαγωγής· κλίνης/-ών μετεπεξεργασίας (για κινητήρες που υποβάλλονται σε δοκιμή με διατάξεις μετεπεξεργασίας σε κύκλους δοκιμών με κριτήρια ψυχρής εκκίνησης)· αέρα αραίωσης για